title: Sholom Schwartzbard

text: Vuonna 1917, kun hän oli matkalla Odessaan liittyäkseen punaisiin, Schwartzbard kuuli, että Symon Petljura oli syyllinen Ukrainan pogromeihin.


title: Sholom Schwartzbard

text: Schwartzbard päätti murhata Petljuran, joka oli Ukrainan pakolaishallituksen johtaja Pariisissa. 25. toukokuuta vuonna 1926, kun Petljura oli Pariisissa näyteikkunaostoksilla Racine-kadun ja Boulevard Saint-Michelin kulmassa, Schwartzbard lähestyi ja kysyi häneltä ukrainaksi: ""Oletteko herra Petljura?". Kun Petljura myönsi, Schwartzbard huusi "Puolustautukaa, te roisto!".


title: Sholom Schwartzbard

text: Petljura nosti keppiään ja Schwartzbard veti aseen esille, ampui kolme laukausta ja sanoi kunkin laukauksen aikana "Tämä on pogromista", "Tämä massamurhasta" ja "Tämä on uhrien puolesta". Kun poliisi tuli pidättämään Schwartzbardia, hän lausui: "Voitte pidättää minut, mutta olen murhannut murhaajan".


title: Sholom Schwartzbard

text: Monet ukrainalaiset emigrantit väittivät, että Schwartzbald oli neuvostovakooja. Ukrainalaisen lähteiden mukaan GPU:n agentti Mihail Volodin saapui Pariisin ja tapasi Schwartzbardin, joka sitten alkoi seurata Petljuraa.


title: Sholom Schwartzbard

text: Schwartzbardin oikeudenkäynti alkoi 18. lokakuuta 1927. Henri Torres, kuulu ranskalainen juristi, puolusti Schwartzbardia oikeudessa. Valamiehistö totesi hänet syyttömäksi.


title: Sholom Schwartzbard

text: Vuonna 1928 Schwartzbard yritti muuttaa Palestiinaan, mutta britit eivät antaneet hänelle viisumia. Hän muutti Yhdysvaltoihin.


title: Sholom Schwartzbard

text: Vuonna 1937 Schwartzbard matkusti Etelä-Afrikkaan, jossa hän keräsi materiaalia suureen saksankieliseen "Encyclopaedia Judaicaan". Hän kuoli 3. marraskuuta 1938. 29 vuotta myöhemmin, vuonna 1967, hänen ruumiinsa kuljetettiin Israeliin ja haudattiin Moshav Avihayiliin.


title: Jussi Jalkanen

text:
Jussi Jalkanen on suomalainen taikuri, joka on erikoistunut stand up- eli
näyttämötaikuuteen. Taikuuden ohella hän on myös näytellyt mm. tv-sarjoissa, esiintynyt yritys- ja koulutusvideoilla, tehnyt tv-mainoksia sekä juontanut erilaisia tilaisuuksia.


title: Jussi Jalkanen

text: Taikuri Jussi Jalkanen esiintyy myös Taikuri Klabbiksen ja Mr Bluesin hahmoissa.


title: Jussi Jalkanen

text: Jussi Jalkanen syntyi 60-luvulla Helsingissä. Innostus taikuuteen syntyi jo pikkupoikana, kun hän näki 1970-luvun taikurin esiintyvän Suomen Tivolissa. Tästä tapauksesta alkoi esiintyjän ura, joka on kestänyt jo yli 30 vuotta.


title: Jussi Jalkanen

text: Jussi Jalkanen on Esiintyvät Taiteilijat ry:n sekä Suomen Taikurit ry:n jäsen.


title: Lactobacillus bulgaricus

text: Lactobacillus bulgaricus (koko nimeltään "Lactobacillus delbrueckii" s.p. "bulgaricus") on grampositiivinen, sauvamainen bakteeri, jota käytetään muun muassa jogurtin ja juustojen valmistuksessa. Se on tunnettu myös nimellä "Thermobacterium bulgaricum".


title: Lactobacillus bulgaricus

text: "Lactobacillus bulgaricus" lisääntyy 20–50 °C:n lämpötilassa. Se hajottaa maidon laktoosin glukoosiksi ja galaktoosiksi. Prosessissa syntyvä maitohappo juoksettaa maidossa olevan kaseiinin ja siten muuttaa maidon rakenteen paksummaksi. Valmiin jogurtin maitohappopitoisuus voi olla jopa 1,6 %.


title: Lactobacillus bulgaricus

text: "L. bulgaricus" -bakteeria on käytetty vuosituhansien ajan hapatettujen maitotuotteiden valmistuksessa. Bakteerin tuottama maitohappo parantaa maidon säilyvyyttä. Hapan ympäristö heikentää muiden – ihmiselle mahdollisesti haitallisten – mikrobien elinolosuhteita maidossa.


title: Lactobacillus bulgaricus

text: "Lactobacillus bulgaricus" -bakteerit, kuten muutkin maitohappobakteerit, saattavat helpottaa laktoosi-intoleranssista kärsivien oireita. Ne pilkkovat maitosokerin helpommin sulaviksi sokereiksi.


title: Lactobacillus bulgaricus

text: Länsimaissa jogurteissa käytetään usein miedomman makuisen lopputuloksen antavaa "Lactobacillus acidophilus" -bakteeria.


title: Lactobacillus bulgaricus

text: Bulgarialaissyntyinen Stamen Grigorov keksi vuonna 1905 Genevessä, että tietty bakteerilaji aiheutti maidon muuttumisen luonnonjogurtiksi. Bakteeri sai nimekseen "Lactobacillus bulgaricus". Myöhemmin sen on todettu olevan "Lactobacillus delbrueckii" -bakteerin alalaji.


title: Jussi Pesonen (jääkiekkoilija)

text: Jussi Pesonen (s. 23. toukokuuta 1979 Muurame) on suomalainen jääkiekkoilija, joka pelaa Ikurin Vireessä jääkiekon III-divisioonassa. Pesonen on aiemmin pelannut SM-liigassa yhteensä 721 runkosarjaottelua tehopistein 154+196=350 ja keräten 769 jäähyminuuttia sekä 65 playoff-ottelua tehopistein 5+12=17 ja keräten 156 jäähyminuuttia. Pesonen on pelityyliltään voimahyökkääjä. Elite Prospects -sivuston Ulf Anderssonin mukaan hänen vahvuuksiinsa kuuluu koko, luistelu, kädet, kiekonsuojaaminen, taklaaminen ja laukominen. Pesonen pitää kuitenkin ajoittain liian kauan kiekkoa ja ottaa turhia jäähyjä.


title: Jussi Pesonen (jääkiekkoilija)

text: Pesonen on JYPin kasvatti. Hän voitti joukkueessa A-nuorten Suomenmestaruuden vuonna 1997. Seuraavalla kaudella 1997–1998 Pesonen debytoi JYPin SM-liigajoukkueessa, jossa hän pelasi 17 runkosarjaottelua tehopistein 1+2=3. Seuraavalla kaudella 1998–1999 Pesonen pelasi SM-liigassa 24 runkosarja- ja kolme playoff-ottelua tehopistein 1+4=5 ja hän voitti JYPin runkosarjan sisäisen tehotilaston lukemalla +4. Ensimmäisellä kokonaisella liigakaudellaan 1999–2000 Pesonen teki 51 runkosarjaottelussa tehot 4+6=10. Kaudella 2000–2001 hän oli JYPin kolmanneksi paras pistemies tehoilla 11+14=25. Pesonen istui myös asenneongelmien takia muutaman pelin katsomossa.


title: Jussi Pesonen (jääkiekkoilija)

text: Kaudeksi 2001–2002 Pesonen siirtyi kaksivuotisella sopimuksella Jokereihin. Hän voitti kauden päätteeksi Suomenmestaruuden. Kaudella 2002–2003 Pesonen edusti Jokereita myös Continental Cupissa, jonka joukkue voitti. Huhtikuussa 2003 hän teki kaksivuotisen jatkosopimuksen joukkueen kanssa. Kaudella 2003–2004 Jokerit osallistui puolestaan Spengler Cupiin. Pesosen kauteen mahtuu myös noin kuukauden mittainen poissaolo tammikuussa 2004 tulleen olkapäävamman vuoksi.


title: Jussi Pesonen (jääkiekkoilija)

text: Pesoselta odotettiin Jokereissa lopullista läpimurtoa SM-liigassa, mutta hän ei kuitenkaan onnistunut nostamaan tasoaan ja teki kolmen pelaamansa kauden aikana parhaillaan 20 tehopistettä runkosarjassa kaudella 2002–2003. Pesonen ei pelannut joukkueessa enää viimeistä sopimuskauttaan, vaan siirtyi kaudeksi 2004–2005 vuoden mittaisella sopimuksella Tampereen Ilvekseen. Hän aloitti kautensa vahvasti, mutta Pesosen otteet kuitenkin hiipui kevättä kohti, eikä hän tehnyt 5. joulukuuta 2004 jälkeen enää ainuttakaan maalia loppukaudella. Pesonen keräsi myös SM-liigan yhden kauden jäähyennätyksensä 126 minuutillaan, joilla hän sijoittui runkosarjan jäähypörssissä seitsemänneksi. Huhtikuussa 2005 Pesonen teki vuoden mittaisen jatkosopimuksen Ilveksen kanssa.


title: Jussi Pesonen (jääkiekkoilija)

text: Kaudella 2005–2006 Pesonen nousi Ilveksen varakapteeniksi ja onnistui lopulta lyömään itsensä läpi SM-liigassa. Hän teki liigan yhden kauden piste-ennätyksensä tehoilla 19+25=44, joilla Pesonen voitti Ilveksen sisäisen pistepörssin ja jakoi sisäisen maalipörssin voiton Toni Koiviston kanssa. Hän jakoi koko SM-liigan pistepörssin seitsemännen sijan HIFK:n Arttu Luttisen ja Tapparan Petri Kontiolan kanssa. Huhtikuussa 2006 Pesonen teki taas vuoden mittaisen jatkosopimuksen Ilveksen kanssa. Syyskauden 2006–2007 hän aloitti vaisusti, mutta Pesonen kuitenkin paransi otteitaan kevättä kohden ja oli joukkueen kolmanneksi paras pistemies tehoilla 9+22=31. Hän voitti myös Ilveksen sisäisen tehotilaston lukemalla +9.


title: Jussi Pesonen (jääkiekkoilija)

text: Kaudeksi 2007–2008 Pesonen siirtyi kaksivuotisella sopimuksella Helsingin IFK:hon. Hänen syyskautensa meni kuitenkin pilalle elokuussa 2007 tulleen polven sivusidevamman vuoksi ja Pesonen pelasi runkosarjan aikana lopulta vain 31 ottelua. Kahden HIFK:ssa vietetyn rikkonaisen vuoden jälkeen hän palasi 1+1-vuotisella sopimuksella Ilvekseen kaudeksi 2009–2010. Pesonen johti 40 pelaamansa ottelun jälkeen joukkueen sisäistä pistepörssiä tehoilla 18+21=39 ja oli runkosarjan päätyttyä Ilveksen toiseksi paras pistemies Markus Seikolan kanssa. Tammikuussa 2010 hän kuitenkin siirtyi Ruotsin toiseksi korkeimmalla sarjatasolla HockeyAllsvenskanissa pelanneeseen Leksands IF:ään, kun sekä SM-liigassa viimeisellä sijalla ollut Ilves että Pesonen tekivät selväksi, ettei hänen sopimuksessaan ollutta optiota käytetä. Leksand eteni kauden päätteeksi Kvalserieniin, jossa Pesosella oli joukkueen paras teholukema (+5), mutta Leksand jäi kuitenkin ilman sarjanousua.


title: Jussi Pesonen (jääkiekkoilija)

text: Pesonen ei vastannut kaudella 2010–2011 häneen kohdistuneita odotuksia Leksandissa. Pesonen palasikin SM-liigaan joulukuussa 2010 ja siirtyi loppukauden kattaneella sopimuksella Kalevan Pallon riveihin. Hän oli joukkueen kolmanneksi paras maalintekijä tehtyään 32 runkosarjaottelussa 13 osumaa. Kaudeksi 2011–2012 Pesonen siirtyi kaksivuotisella sopimuksella Rauman Lukkoon. Hän ei sopinut kovin hyvin päävalmentaja Rauli Uraman pelityyliin, mutta paransi otteitaan Juha Vuoren noustua Lukon peräsimeen. Pesosen kausi päättyi kuitenkin 40 pelatun ottelun jälkeen vaikeaan selkävammaan tammikuussa 2012. Kausi 2012–2013 hänellä päättyi jo 13 pelatun ottelun jälkeen käsivammaan lokakuussa 2012.


title: Jussi Pesonen (jääkiekkoilija)

text: Kaudeksi 2013–2014 Pesonen palasi taas Ilvekseen kaksivuotisella sopimuksella. Hän ei noussut loukkaantumisen takia pilalle menneen edelliskauden jälkeen kuitenkaan missään vaiheessa kautta odotetulle tasolle. Pesoselle kertyi kauden aikana pelejä myös viiden ottelun verran lainalla Mestis-joukkue Lempäälän Kisasta että kahden ottelun verran KalPasta. Hän teki kauden aikana yhteensä 32 pelaamassaan SM-liigaottelussa vain kuusi tehopistettä. Kaudella 2014–2015 Pesonen ei mahtunut enää Ilveksen liigajoukkueen kokoonpanoon yhdessäkään runkosarjaottelussa, vaan hän pelasi 12 ottelua lainalla LeKissä, kunnes Pesonen ja Ilves purkivat yhteisymmärryksessä sopimuksensa marraskuussa 2014. Pari päivää myöhemmin hän siirtyi loppukauden kattavalla sopimuksella SM-liigan nousijajoukkue Vaasan Sportiin.


title: Jussi Pesonen (jääkiekkoilija)

text: Lokakuussa 2015 Suomi-sarjajoukkue Nokian Pyry uutisoi tehneensä loppukauden 2015–2016 kattavan sopimuksen Pesosen kanssa hänen oltua alkukauden ilman sopimusta. Kaudella 2016–2017 Pesonen nousi NoPyn varakapteeniksi.


title: Jussi Pesonen (jääkiekkoilija)

text: Pesonen pelasi alle 18-vuotiaiden EM-kilpailuissa vuonna 1997, jolloin hän voitti Euroopan-mestaruuden. Pesonen on pelannut myös Suomen A-maajoukkueessa yhteensä 23 ottelua tehopistein 6+2=8.


title: Jussi Pesonen (jääkiekkoilija)

text: Pesosen NHL:ssäkin esiintynyt pikkuveli Harri pelaa Sveitsin National League A:n Lausanne HC:ssä.


title: Raittiusliike

text: Raittiusliike on vapaaehtoisten kansanliike, joka toiminnallaan pyrkii vähentämään niin alkoholin kuin muidenkin päihteiden käyttöä ja vähentämään niiden aiheuttamia yhteiskunnallisia ongelmia.


title: Raittiusliike

text: Raittiusliikkeen perusti amerikkalainen lääkäri Benjamin Rush (1745–1813). Raittiusliike on ollut poliittisesti merkittävässä asemassa muun muassa Yhdysvalloissa ja Pohjoismaissa Tanskaa lukuun ottamatta. Esimerkiksi Suomen ja Ruotsin nykyisessä alkoholimonopoliin keskittyvässä järjestelmässä on nähty raittiusliikkeen vaikutus.


title: Raittiusliike

text: Suomessa toimii parikymmentä raittiusjärjestöä, joiden yhteistyöelimenä toimii Suomen Raittiusjärjestöt ry.


title: Savannah (näyttelijä)

text: Shannon Michelle Wilsey Longoria, taiteilijanimeltään Savannah (9. lokakuuta 1970 – 11. heinäkuuta 1994) oli yhdysvaltalainen pornonäyttelijä.


title: Savannah (näyttelijä)

text: Savannah'n vanhemmat erosivat vuonna 1972, jonka jälkeen tyttö muutti äitinsä kanssa Teksasiin. Hän asui lyhyesti isänsä kanssa Kaliforniassa ja myöhemmin isovanhempiensa kanssa samassa osavaltiossa. 13-vuotiaana Savannah sai kuulla, että häntä kasvattanut Joe Longoria ei ollut hänen biologinen isänsä.


title: Savannah (näyttelijä)

text: Savannah asui muusikko Gregg Allmanin (Allman Brothers Band -yhtye) kanssa kahden vuoden ajan. Hän tuli raskaaksi, mutta sai keskenmenon. Hänellä oli seurustelusuhteet myös mm. pornomalli Jeanna Finen, basisti Billy Sheehanin (Mr. Big -yhtye), koomikko Pauly Shoren, kitaristi Slashin (Guns N' Roses -yhtye) ja Vince Neilin (Mötley Crüe -yhtye) kanssa.


title: Savannah (näyttelijä)

text: Savannah ennätti lyhyen alastonmalli- ja pornouransa aikana vuosina 1990–1994 esiintyä yli sadassa pornoelokuvassa. Hänellä oli vuodesta 1991 sopimus Vivid Entertainmentin kanssa.


title: Savannah (näyttelijä)

text: Savannah teki itsemurhan vuonna 1994. Hän oli ampunut itseään ja joutunut tämän seurauksena tajuttomaksi. Oltuaan yksitoista tuntia koomassa hän menehtyi vammoihinsa Kalifornian Burbankissa 11. heinäkuuta 1994 noin kello 11:20 aamupäivällä.


title: Aman Allah Khan

text: Aman Allah Khan (1. kesäkuuta 1892 – 25. huhtikuuta 1960) oli Afganistanin kuningas vuodesta 1919 vuoteen 1929. Aman Allahin valtakuden alkupuolella Afganistan kävi kolmannen afgaanisodanbrittejä vastaan ja saavutti sodan jälkeen solmitulla Rawalpindin sopimuksella täyden itsenäöisyyden myös brittien aiemmin hallitseman ulkopolitiikan suhteen. Sodan jälkeen Aman Allah käytti sankarin mainettaan agressiivisten uudistusten toteuttamiseksi, jotka kuitenkin nostattivat vastareaktion pääosin konservatiivisessa yhteiskunnassa. Aman Allahin valtakausi päättyi laajan kapinointiin ja lopulta maanpakoon.


title: Aman Allah Khan

text: Aman Allah Khan syntyi Paghmanissa Afganistanissa 1. kesäkuuta 1892. Hän oli Afganistanin emiiri Habib Allah Khanin poika. Habib Allahilla oli yli 30 vaimoa ja yli 50 lasta. Ennen isänsä kuolemaa helmikuussa 1919 Aman Allah toimi Kabulin kuvernöörinä. Habib Allah murhattiin metsästysretkellä. Murhan tekijöistä ei ole täyttä selvyyttä ja teosta tuomittiin muutamia lähinnä syntipukkeina. Habib Allahin kuolemaa seurasi valtakamppailu Aman Allahin ja entisen emiirin veli Nasr Allahin välillä. Nasr Allahia pidettiin Aman Allahia konservatiivisempana ja hänellä oli monien hallitsijasuvun jäsenten, paštuheimojen ja uskonoppineiston tuki. Emiirin kuollessa Nasr Allah oli kuitenkin Jalalabadissa, kun taas Kabulin kuvernööri Aman Allah oli pääkaupungissa ja piti näin myös hallussaan valtion kassaa. Valtion kassalla Aman Allah saattoi ostaa Afganistanin armeijan tuen. Nasr Allahia kannattaneet heimot eivät pärjänneet armeijan joukoille sotilaallisesti ja lopulta Nasr Allahin kannatus suli pois. Nasr Allah vangittiin ja Aman Allah julistettiin emiiriksi.


title: Aman Allah Khan

text: Toisin kuin konservatiivinen setänsä Aman Allah kuului Mahmud Beg Tarzin johtamiin nAfganistanin modernisteihin. Hän halusi nostaa Afganistanin täysvaltaisten valtioiden joukkoon ja uudistaa maan vanhoilillista yhteiskuntaa. Toisaalta hänellä oli esimerkiksi isäänsä kovempi linja ulkopolitiikan suhteen. Aman Allah oli valmis jopa sotaan vaikutusvaltaa maassa käyttänyttä Isoa-Britanniaa vastaan. Tämä toi osaltaan Aman Allahille kannatusta myös muuten konservatiivisten afgaanien piireissä. Britit rajoittivat Afganistanin ulkopolitiikka, mutta nyt Aman Allah alkoi vaatia rajoitteiden poistamista. Brittiläisessä Intiassanuoren emiirin vaatimuksia ei kuitenkaan otettu vakavasti. Tehdäkseen kantansa selväksi Aman Allah päätti ryhtyä niin sanottuun kolmanteen afgaanisotaan brittejä vastaan 6. toukokuuta 1919. Iso-Britannia oli ainakin näennäisesti paljon Afganistania voimakkaampiö. Maa oli kuitenkin vasta hieman aiemmin lopettunut ensimmäisen maailmansodan, eikä Britanniassa olut halua ryhtyä jälleen uuteen sotaan. Lisäksi Venäjällä valtaan nousseet bolševikit tukivat Afganistanin pyrkimyksiä. Käyty sota oli suhteellisen lyhyt, eikä kumpikaan osapuoli edennyt pitkälle. Sota mpäättyi aselepoon 2. kesäkuuta. 19. elokuuta allekirjoitettiin Rawalpindin sopimus, jolla britit myöntyivät Aman Allahin ydinvaatimukseen Afganistanin itsenäisestä ulkopolitiikasta. Sopimuksen allekijroituspäivää on sittemmin juhlittu Afganistanin itsenäisyyspäivänä.


title: Aman Allah Khan

text: Afganistanin suhteet Isoon-Britanniaan olivat sittemmin viileät, mutta nyt itsenäistä ulkopolitiikkaa harjoittava Afganistan solmi muita diplomaattisuhteita. Diplomaattisuhteet avattiin esimerkiksi vasta hiljattain itsenäistyneen Suomen kanssa ja erityisen läheiset suhteet Afganistanilla oli Ranskaan-. Ranskalta Aman Allah sai diplomaattista tukea brittejä vastaan, sekä aseita armeijalleen. Suhteet Neuvostoliittoon olivat monimutkaiset. Imperialismia vastustaneet bolševikit olviat tukeneet Afganistania aiemmassa sodassa ja maiden väliset rajakiistat ratkaistiin ystävyyssopimuksella. Toisaalta tilannetta kiristi Keski-Aasian muslimien kapinointi puna-armeijaa vastaan. Kapinat kukistettiin verisesti ja suuria määriä tadžikkeja, uzbekkeja ja turkmeeneja pakeni rajan toiselle puolelle Afganistaniin. Aman Allah oli periaatteessa myötämielinen muslimien kohtaloa kohtaan, mutta rajan avaaminen pakolaisille jäi ainoaksi käytännön tueksi aina 1930-luvulle saakka jatkuneelle kapinoinnille.


title: Aman Allah Khan

text: Kolmas afgaanisota oli tehnyt Aman Allahista juhlitun sotasankarin. Hallitsijana hän käytti mainettaan agressiivisen modernisoinnin aloittamiseksi. Uudistusten esikuvia olivat etenkin vastaavia uudistuksia toteuttaneet Turkki ja Persia. Uudeksi hallintokeskukseksi perustettiin Dar al-Aman hieman Kabulin lounaispuolelle. Täältä käsin aloitettiin maan uudistaminen. Aman Allah lakkasi käyttämästä vanhaa emiirin arvonimeä. Sen sijaan hän otti käyttöön suurkuningas- eli padešah-tittelin. Afganistanin hallitsijat olviat lakanneet käyttämästä kyseistä titteliä ensimmäisen afgaanisodan aikoihin. Afganistanin valuutta sai uuden nimen afgaani. Afganistanin ensimmäinen perustuslaki otettiin käyttöön vuonna 1923 ja sen esikuvana oli Persian perustuslaki vuodelta 1906. Pakkotyö, kidutus ja orjuus kiellettiin, kansalaisista tuli uhdenvertaisia ja heille taattiin koulutuksen, ykistyisomaisuuden, elinkeinon ja lehdistönvapaus. Maan viralliseksi uskonnoksi määriteltiin islam, mutta perustuslaki takasi myös muiden uskontojen oikeudet, ainakin sikäli kun ne eivät "häiritse yleistä järjestystä". Nykyaikainen suuntaus näkyi myös Aman Allahin yksityiselämässä. Aman Allahilla oli vain yksi vaimo, Soraja Tarzi, Mahmud tarzin tytär. Myös hänen vaimollaan oli sauuri merkitys Afganistanissa ja hän kamppanjoi esimerkiksi tyttöjen ja naisten tasa-arvon puolesta. Esimerkiksi huntupakko lakkautettiin ja naisten koulutus tehtiin mahdolliseksi. Toisaalta esimerkiksi uusi perustuslaki oli laadittu siten, että kuningas ei menettänyt valtaansa parlamentaristiselle demokratialle. Kuningas jatkoi henkilökohtaisesti hallituksen ja ministerineuvoston jäsenten nimityksiä.


title: Aman Allah Khan

text: Afganistanin hallitsijaparin pyrkimykset nykyaikaistaa yhteiskuntaa eivät saaneet juurikaan vastakaikua Afganistanin laajemman väestön keskuudessa. Toisin kuin Kabulin oppinut eliitti, suurin osa afgaaneista eli maaseudulla perinteisten arvojen mukaisesti. Etenkin kysymys naisten asemasta muodostui konservatiivisissa piireissä länsimaalaistumisen ja sekularisaation symboliksi. Uudistusten ongelmana oli myös Afganistanin rajalliset taloudelliset ja inhimilliset resurssit. Rawalpindin sopimus merkitsi itsenä'istä ulkopolitiikka, mutta myös toisaalta brittien aiemmin maksamien vuotuisten avustusten loppua. Verojen kantokyky oli rajallinen ja uudistukset kuten Dar al-Amanin rakennuttaminen olivat huomattavan kalliiita. Samalla koulutettu eliitti pysyi edelleen hyvin harvalukuisena. Kolmannen afgaanisodan tuoma kansansuosio alkoi lopulta ehtyä ja maan sisäiset levottomuudet alkoivat. Ensimmäinen huomattava taoaus oli Mangal-paštujen kapina vuonna 1924. Kapina onnistuttiin kuitenkin kukistamaan joistakin uudistuksista ölopulta luopumalla, sekä myös ulkomaalaisten palkkasoturien lentämien Aman Allahin hankkimien uusien lentokoneiden avulla. Vuosina 1927 ja 1928 Aman Allah ja Soraja tekivät pitkän ulkomaanmatkan Euroopassa, Turkissa, Egyptissä ja Iranissa. Aman Allahin näkemät uudistukset ulkomailla vakuuttivat hänet uudistusten nopeuttamisen tarpeesta Afganistanissa. Afganistanissa hän julksiti aikeitaan yhä uusista uudistuksista, kuten asevelvollisuuden laajentamisesta, moniavioisuuden rajoituksista ja pakollisesta oppivelvollisuudesta.


title: Aman Allah Khan

text: Konservatiivisille piireille uudistukset alkoivat olla lopulta liikaa. Afganistanin maaseudulla levitettiin kuvaa hallitsijaparista ulkomaanmatkallaan, jossa kevyeen iltapukuun sonnustautunut Soraja esiintyy illallisilla ja vastaanottamassa käsisuudelmaa Ranskan presidentiltä. Villien huhujen mukaan kuningas itse aikoi luopua islamista. Täysimittainen kapina alkoi marraskuussam1928, kun šinwari-paštuttuhosivat kuninkaan talvipalatsin Jalalabadissa. Kuningas yritti hallita tilannetta myönnytyksillä, mutta kapina levisi pian myös muihin maakuntiin. Yhtä kapinallisjoukkoa Kabulin pohjoispuolella johti tadžikkitaustainen Habib Allah Kalakani, jonka joukot etenivät lopulta kohti pääkaupunkia. Lopulta tammikuussa 1929 Aman Allah päätti luopua kruunusta veljensä ’Inajat Allah Khanin hyväksi ja hän itse pakeni pääkaupungista Rolls-Roycellaan Afganistanin kuninkaiden tukialueelle Dorrani-heimon Kandahariin. Kabulissa Habib Allah Kalakani pakotti ’Inajat Allahin luopumaan kruunusta vain parin päivän jälkeen. Kandaharissa Aman Allah teki vielä muutamia yrityksiä Kabulin jälleenvaltaamiseksi, mutta yritykset epäonnistuivat. Lopulta Aman Allah ja Soraja pakenivat ensin Intiaan ja sieltä edelleen Eurooppaan. Aman Allah kuoli maanpaossa Sveitsin Zürichissa 25. huhtikuuta 1960. Aman Allah on sittemmin haudattu mausoleumiin Jalalabadissa.


title: Hirtettävän paradoksi

text: Hirtettävän paradoksi on looginen paradoksi, jonka voi sanallisessa muodossa esittää näin:


title: Hirtettävän paradoksi

text: Tuomari kertoo kuolemaantuomitulle, että tämä hirtetään seuraavalla viikolla (ma–pe) keskipäivällä, mutta päivä tulee tuomitulle yllätyksenä. Hän ei tiedä sitä ennen kuin teloittaja koputtaa hänen sellinsä oveen hirttopäivänä keskipäivällä.


title: Hirtettävän paradoksi

text: Tuomittu järkeilee seuraavasti: Toisaalta, jos teloittaja koputtaa oveen keskiviikkoaamuna, niin hirttäminen on kuin onkin yllätys.


title: Hirtettävän paradoksi

text: Toinen yleinen sanallinen esitysmuoto hirtettävän paradoksille on, että opettaja kertoo pitävänsä pistokokeet ensi viikolla, ja oppilas päättelee sen mahdottomaksi.


title: Hirtettävän paradoksi

text: Hirtettävän paradoksille ei ole löydetty täysin yleisesti hyväksyttyä selitystä ja sitä pidetään yksinkertaisesta muodostaan huolimatta hyvin mutkikkaana.


title: ’Inajat Allah Khan

text: 'Inajat Allah Khan oli Afganistanin kuningas muutaman päivän ajan tammikuussa 1928 hänen veljensä Aman Allahin luovuttua kruunusta hänen hyväkseen Habib Allah Kalakani uhkaavan kapinan takia. Myös 'Inajat Allah joutui eroamaan Kalakanin pakottamana. 'Inajat Allah pakeni ensin Intiaan ja eli sittemmin Iranissa.


title: ’Inajat Allah Khan

text: 'Inajat Allah Khan syntyi 20. lokakuuta 1888. Hänen isänsä oli Afganistanin emiiri Habib Allah Khan, jolla oli myös toinen poika ja 'Inajat Allahin nuorempi veli Aman Allah Khan. Kruununprinsseinä veljekset menivät naimisiin Afganistanin politiikassa ja kulttuurielämässä vaikutusvaltaisen Mahmud Beg Tarzin kahden tyttären kanssa. Hän sai isältään marsalkan arvonimen vuonna 1905 ja vuonna 1916 hänestä tuli opetusministeri.


title: ’Inajat Allah Khan

text: Habib Allah Khan murhattiin helmikuussa 1929 hämärissä olosuhteissa. Seurauksena oli lyhyt valtakamppailu, jonka osapuolia olivat Inajat Allahin veli Aman Allah ja heidän setänsä Nasr Allah. Kisan voitti tuolloin Kabulin kuvernöörinä toiminut Aman Allah. Amman Allah tarjosi muodollisesti kruunua vanhemmalle veljelleen, joka kuitenkin kieltäytyi, eikä puuttunut suuremmissa määrin politiikkaan veljensä valtakaudella. Aman Allah tuli vaimonsa Soraja Tarzin kanssa tunnetuksi uudistusmielisenä hallitsijaparina. Afganistanin vanhoillisissa piireissä tämä herätti kuitenkin suuttumusta. Marraskuussa 1928 syttyi kapina šinwar-pašujen keskuudessa ja hallitsijan talvipalatsi Jalalabadissa poltettiin. Myöhemmin myös tadžikkijohtaja Habib Allah Kalakani nostatti kapinan Kabulin pohjoispuolisilla alueilla. Kalakanin johtamien sotajoukkojen lähestyessä Kabulia tammikuussa 1929 Aman Allah päätti paeta Dorrani-heimon tukialueelle Kandahariin. Rolls-Roycellaan tiehensä ajanut hallitsija luopui kruunusta veljensä 'Inajat Allahin hyväksi. Hänen valtakautensa jäi kuitenkin lyhyeksi, sillä kalakani pakotti hänet luopumaan itse kruunustaan vain kolme päivää myöhemmin.


title: ’Inajat Allah Khan

text: Brittien kuninkaallisten ilmavoimien lentokone evakuoi 'Inajat Allahin ja hänen perheensä Brittiläisen Intian Peshawariin. Myöhemmin hän asui Iranissa ja kuoli Teheranissa 12. elokuuta 1946.


title: José Carlos Bauer

text: José Carlos Bauer (21. marraskuuta 1925 – 4. helmikuuta 2007) oli brasilialainen jalkapalloilija ja jalkapallomanageri.


title: José Carlos Bauer

text: Bauer oli kotoisin São Paulosta ja voitti kuusi kertaa osavaltionsa jalkapallomestaruuden. Hän pääsi Brasilian jalkapallomaajoukkueeseen, jonka kanssa ehti pelata 29 ottelua. Hän pelasi Brasilian joukkueessa vuosien 1950 ja 1954 maailmanmestaruuskilpailuissa.


title: José Carlos Bauer

text: Vetäydyttyään Bauer toimi vielä Ferroviária de Araraquaran managerina. Hän kuoli São Paulossa 81-vuotiaana.


title: Never Fall Into Silence

text: Never Fall Into Silence on Endstandin vuonna 2002 julkaistu albumi.


title: P. J. Hynninen

text: Paavo Johannes (Juho) Hynninen (31. toukokuuta 1883 Joroinen – 18. toukokuuta 1960 Helsinki) oli suomalainen ministeri ja suurlähettiläs. Hän oli koulutukseltaan filosofian maisteri.


title: P. J. Hynninen

text: Hynninen syntyi maanviljelijäperheeseen. Hän pääsi ylioppilaaksi Kuopiosta, mutta jäi yliopisto-opintojen jälkeen Helsinkiin. Hän toimi aluksi Helsingin kauppiaitten kauppakoulun kansantaloustieteen ja kauppamaantieteen opettajana 1909–1915 sekä samalla Helsingin maanviljelyslyseon opettajana 1910–1911. Ylioppilaskunnan puheenjohtaja hän oli 1913 ja Savolaisen Osakunnan kuraattori 1913–1916. Opettajan ura jäi, kun Hynninen siirtyi Uuden Suomettaren päätoimittajaksi vuosiksi 1915–1917. Maailmansodan aikaan Hynninen toimi myös itsenäisyysliikkeessä, kun hän vanhasuomalaisia edustaen kuului Aktiivisen Komitean johtoon. Eino Suolahti korvasi hänet myöhemmin A.K.:n jäsenyydessä. Hän siirtyi sen jälkeen Luottopankki Oy:n toimitusjohtajaksi vuosiksi 1917–1922. Lisäksi hän toimi Suomalaisen Kirjallisuuden Seuran Kirjapaino Oy:n toimitusjohtajana 1916–1918.


title: P. J. Hynninen

text: Vuonna 1922 Hynninen siirtyi Suomen itsenäistymisen jälkeen perustetun ulkoasiainhallinnon palvelukseen ja toimi aluksi neljä vuotta Pietarin pääkonsulinviraston päällikkönä. Tämän jälkeen hän toimi kaksi vuotta pääkonsulina Haagissa ja vuoden 1928 jälkeen lähettiläänä Riiassa. Tämän jälkeen hän toimi lähettiläänä Tallinnassa vuosina 1933–1940. Lokakuussa 1942 Hynnisestä tuli pääkonsuli Göteborgiin, ja sieltä hänet nimitettiin jo seuraavana vuonna kansliapäälliköksi (1943–1946), kun Aaro Pakaslahti siirtyi lähettilääksi Vichyn Ranskaan. Sodan jälkeen Hynnisen ura jatkui uusissa poliittisissa oloissa. Hän toimi Suomen Tanskan-lähettiläänä Kööpenhaminassa vuodesta 1946 eläkkeelle siirtymiseensä saakka, vuoteen 1953.


title: P. J. Hynninen

text: Vielä eläkepäivinään Hynninen ehti toimia ulkoasiainministerinä Von Fieandtin ja Kuuskosken hallituksissa vuosina 1957–1958.


title: Jacques Lemaire

text: Jacques Gerard Lemaire (s. 7. syyskuuta 1945 LaSalle, Quebec) on kanadalainen jääkiekkovalmentaja ja entinen ammattilaispelaaja. Hän pelasi urallaan 998 NHL-ottelua Montreal Canadiensissa. Hän on voittanut urallaan Stanley Cupin yhdeksän kertaa (kahdeksan pelaajana ja kerran valmentajana). NHL:n arvokkaimmalle valmentajalle myönnettävän Jack Adams Awardin Lemaire on voittanut kahdesti.


title: Jacques Lemaire

text: Montreal Canadiensin juniorijoukkueessa vietettyjen vuosien jälkeen Lemairen ammattilaisura käynnistyi kaudella 1966–1967 CPHL-liigan Houston Apollosissa, josta hän siirtyi seuraavaksi kaudeksi Canadiensin edustusjoukkueeseen NHL:ään. Canadiensissa Lemaire pelasi keskushyökkääjänä kaikkiaan 12 kautta ja 998 ottelua, joissa hän teki 427 maalia ja antoi 547 maaliin johtanutta syöttöä, yhteensä 974 tehopistettä. Jäähyminuutteja Lemairelle kertyi NHL-uralla 280.


title: Jacques Lemaire

text: Vuonna 1979 Lemaire siirtyi Sveitsin B-liigan HC Sierren joukkueeseen pelaajavalmentajaksi.


title: Jacques Lemaire

text: Pelaajana Lemairea luonnehdittiin vahvaksi luistelijaksi ja erinomaiseksi taklaajaksi, ja hän oli tunnettu kovasta lyöntilaukauksestaan.


title: Jacques Lemaire

text: Kahden Sveitsin-vuoden jälkeen Lemaire palasi Kanadaan valmentamaan quebeciläistä juniorijoukkuetta Longueuil Chevaliersia. Seuraavalle kaudelle hänet nimitettiin Montreal Canadiensin apulaisvalmentajaksi, jolta paikalta hän nousi kesken kauden päävalmentajaksi erotetun Bob Berryn tilalle. Lemairen johdolla Canadiens eteni konferenssifinaaliin, ja Lemairelle myönnettiin kauden päätteeksi ensimmäistä kertaa Jack Adams Award.


title: Jacques Lemaire

text: Lemaire valmensi Canadiensia vielä seuraavan kauden, mutta siirtyi vuonna 1985 seuran johtotehtäviin.


title: Jacques Lemaire

text: Kaudelle 1993–1994 Lemaire palasi vaihtoaitioon New Jersey Devilsin päävalmentajaksi. Tässä tehtävässä hän toimi viiden kauden ajan ja voitti Stanley Cupin vuonna 1995.


title: Jacques Lemaire

text: Vuonna 2000 Lemaire nimitettiin uuden NHL-joukkueen Minnesota Wildin ensimmäiseksi päävalmentajaksi. Minnesotassa hän voitti toisen Jack Adams Awardinsa, vuonna 2003. Vuonna 2006 Lemaire ja Wild solmivat monivuotisen jatkosopimuksen, jonka kestoa ei kuitenkaan kerrottu julkisuuteen.


title: Jacques Lemaire

text: Lemaire kuitenkin irtisanoutui valmentajan tehtävistään kauden päätteeksi. Kaudella Lemaire toimi New Jersey Devilsin päävalmentajana. New Jersey tippui keväällä 2010 ensimmäisellä kierroksella pudotuspeleistä, ja Lemaire ilmoitti jäävänsä eläkkeelle. Hän palasi kuitenkin Devilsin valmentajaksi joulukuussa 2010 kesken kauden 2010–2011, kun John MacLean sai potkut.


title: Jacques Lemaire

text: Lemairella ja hänen vaimollaan Mychelellä on kolme lasta, pojat Patrice ja Danyk ja tytär Magalie sekä kolme lastenlasta, Jeremy, Xavier ja Zachary. Lemairen sisarenpoika Manny Fernandez on entinen NHL-maalivahti ja pelasi enonsa alaisuudessa Minnesota Wildissä.


title: Incompatible Timesharing System

text: Incompatible Timesharing System (ITS) oli Massachusettsin teknillisessä korkeakoulussa kehitetty, symbolisella konekielellä kirjoitettu, varhainen ja innovatiivinen osituskäyttöjärjestelmä, joka on vaikuttanut moniin myöhempiin käyttöjärjestelmiin. Sen kehitti pääosin yliopiston tekoälylaboratorio 1960-luvun lopulla Digital Equipment Corporationin 36-bittisille tietokoneille: ensin PDP-6:lle ja sitten pian koneen suositulle seuraajalle, PDP-10-sarjalle. Järjestelmän nimi (suom. "Yhteensopimaton osituskäyttöjärjestelmä") on ilkikurinen väännös toisesta yliopistossa käytetystä ja kehitetystä, vanhemmasta käyttöjärjestelmästä nimeltään Compatible Time-Sharing System (CTSS).


title: ITS

text: ITS voi tarkoittaa seuraavia asioita:


title: Kristuksen yhteisö

text: Kristuksen yhteisö (engl. "Community of Christ") on Myöhempien aikojen pyhien Jeesuksen Kristuksen kirkon jälkeen toiseksi suurin myöhempien aikojen pyhien liikkeeseen kuuluva yhteisö. Siihen kuuluu yli 250 000 jäsentä noin 50 maassa. Vuoteen 2001 kirkko tunnettiin nimellä Reorganisoitu myöhempien aikojen pyhien Jeesuksen Kristuksen kirkko (engl. "Reorganized Church of Jesus Christ of Latter Day Saints"); nimi vaihdettiin, koska Kristuksen yhteisö halusi tehdä selkeämmin pesäeron MAP-kirkkoon. Kirkon keskuspaikka on Independencessä, Missourissa.


title: Kristuksen yhteisö

text: Kristuksen yhteisö syntyi vuonna 1860. Profeetta Joseph Smithin kuoltua 1844 osa hänen seuraajistaan ei halunnut tunnustaa Brigham Youngia hänen seuraajakseen kirkon johdossa, koska heidän mielestään kirkon johtajuuden tuli kulkea Joseph Smithin suvussa. Osa niistä, jotka eivät seuranneet Youngia länteen, pyysivät Joseph Smithin poikaa Joseph Smith III:ta ryhtymään uudelleen järjestettävän kirkon presidentiksi. Tämä lopulta suostui saatuaan mielestään hengellisen vahvistuksen asialle ja Reorganisoitu (uudelleen-organisoitu) Myöhempien Aikojen Pyhien Jeesuksen Kristuksen Kirkko perustettiin vuonna 1860 Amboyssa, Illinoisissa (reorganisoitu lisättiin nimeen vuonna 1872). Smithin leski Emma Hale Smith oli mukana Joseph Smith III:n ympärille syntyneessä ryhmässä. Nykyään Kristuksen yhteisön virallinen historiankirjoitus kutsuu vuosia 1830-1844 (MAP-kirkon perustamisesta Smithin kuolemaan) "kirkon varhaisiksi vuosiksi" ja vuosia 1844-1860 (Smithin kuolemasta yhteisön perustamiseen) "hajaannuksen vuosiksi".


title: Kristuksen yhteisö

text: Aina vuoteen 1996 kirkon johtajuus säilyikin Smithin miespuolisilla jälkeläisillä suoraan alenevassa polvessa. Tuolloin kirkon presidentiksi valittiin Grant McMurray, joka ei ole sukua Joseph Smithille. Hän erosi yllättäen virastaan vuoden 2004 lopulla, ja kirkon erityisesti koolle kutsuttu maailmankonferenssi valitsi hänen seuraajakseen Steven M. Veazeyn.


title: Kristuksen yhteisö

text: Toisin kuin Brigham Youngin seuraajat, Reorganisoidun kirkon jäsenet eivät osallistuneet vaellukseen autiomaan halki länteen Salt Laken laaksoon. He jäivät sen sijaan asumaan paikoilleen Yhdysvaltain itäisiin osavaltioihin ja pyrkivät saavuttamaan rauhanomaiset ja luottamukselliset suhteet alueen valtaväestöön. Smithin rakennuttama temppeli Kirtlandissä, Ohiossa, tunnustettiin tämän yhteisön omaisuudeksi. Kirkon jäsenet asuivat ennen muuta Missourissa ja Kansasissa.


title: Kristuksen yhteisö

text: Kristuksen yhteisön hallintorakenne muistuttaa MAP-kirkon rakennetta. Kirkon johdossa on profeetta-presidentti yhdessä kahden neuvonantajansa kanssa, yhdessä he muodostavat ensimmäisen presidenttikunnan. Heidän alapuolellaan on kahdentoista apostolin neuvosto ja seitsenkymmenten neuvosto. Kirkon ylin päättävä elin on kahden vuoden välein kokoontuva maailmankonferenssi.


title: Kristuksen yhteisö

text: Yhteisön johtajan kutsuminen profeetta-presidentiksi merkitsee, että hänellä katsotaan kirkon johtamisen lisäksi olevan oikeus myös saada kirkkoa koskevia ilmoituksia. Nämä ovat kehotuksen tai neuvon sanoja, joilla Jumala ohjaa kirkkoaan. Profeetan saamat ilmoitukset tutkitaan ensin kirkon johdossa, minkä jälkeen ne tuodaan maailmankonferenssin hyväksyttäviksi. Maailmankonferenssin hyväksynnän jälkeen ne liitetään Oppi ja liitot -kirjaan. Nykyään Kristuksen yhteisö näkee tämän kirkon saaman jatkuvan ilmoituksen osana Jumalan ilmoitusta, joka toteutuu myös luonnossa, omantunnon äänessä ja pyhissä kirjoituksissa.


title: Kristuksen yhteisö

text: Kristuksen yhteisö muistuttaa sekä opillisesti että käytännöiltään enemmän valtauoman kristillisiä kirkkoja kuin Utahin MAP-kirkko. Se ottaa osaa ekumeeniseen liikkeeseen ja tekee yhteistyötä muiden kirkkojen kanssa. Yhteisön papit koulutetaan yliopistojen ja kirkollisten akatemioiden teologisissa tiedekunnissa, joten heillä on yleisesti tunnustettu tieteellinen tutkinto. Kristuksen yhteisö vihkii nykyään myös naisia papeiksi, mikä tosin on yhteisön parissa edelleenkin kiisteltyä. Kristuksen yhteisö tunnustaa suurten kristillisten kirkkojen tavoin kolminaisuusopin, minkä johdosta Kristuksen yhteisössä toimitettu kaste tunnustetaan yleensä kristilliseksi kasteeksi, toisin kuin MAP-kirkon kaste.


title: Kristuksen yhteisö

text: Kristuksen yhteisö tunnustaa kahdeksan sakramenttia: lasten siunaamisen, kasteen, konfirmaation, ehtoollisen, avioliiton, pappisvihkimyksen, evankelisen siunauksen sekä sairaiden voitelun. Yhteisön ehtoollinen on kaikille avoin. Kirkko ei liioin tunnusta eräitä MAP-kirkon erikoisoppeja, kuten ihmisen mahdollisuutta kehittyä jumalaksi.


title: Kristuksen yhteisö

text: Reorganisoidun kirkon alkuaikoina kirkossa toimitettiin salaisina pidettyjä temppeliseremonioita Kirtlandin ja Nauvoon temppelien peruina; samoin käytössä oli kaste ja konfirmaatio kuolleiden puolesta MAP-kirkon tapaan. Kirkko kuitenkin luopui näistä toimituksista jo 1800-luvulla. Nykyään Kristuksen yhteisön omistamat kaksi temppeliä, mormonismin vanhin, vuonna 1836 vihitty temppeli Kirtlandissä, Ohiossa, sekä Kristuksen yhteisön rakennuttama ja vuonna 1994 vihitty uusi temppeli Independencessä, Missourissa, ovat auki kaikille kirkon jäsenille ja myös vierailijoille. Niissä pidetään julkisia kokouksia.


title: Kristuksen yhteisö

text: Kristuksen yhteisö korostaa mormonistisessa traditiossa erityisesti piirteitä, jotka ovat yleisesti tunnustettuja ja kunnioitusta nauttivia. Niinpä keskinäisen jakamisen ja heikkojen auttamisen periaate on yhteisössä keskeinen. Myös Jumalan yleismaailmallista kutsua ja hänen suunnitelmaansa kaikille korostetaan. Kirkon mukaan jokainen ihminen on Jumalan rakas lapsi ja hänen kutsumansa, ja Jumalalla on jokaiselle tehtävä. Erityisen tärkeää kirkolle on pasifismi, sen mukaan Kristus kutsuu seuraajansa rauhantekijöiksi. Kirkko järjestää esimerkiksi päivittäisen rukoushetken maailmanrauhan puolesta.


title: Kristuksen yhteisö

text: Kristuksen yhteisö on perinyt kirkon alkuajoilta myös Siionin konseptin. 1920-luvulle saakka suurin osa kirkon jäsenistä ajatteli pyhien kirjoitusten viittausten Siioniin lopunajallisten siunausten paikkana viittaavan kirkon keskuspaikkaan Independenceen, Missouriin. Siitä lähtien alaa on kuitenkin vallannut tulkinta, jonka mukaan lopunajallinen Siion ei ole viittaus mihinkään erityiseen paikkaan eikä edes Myöhempien aikojen pyhien liikkeeseen. Nykyään Siion ymmärretään ennen muuta Kristuksen saarnaaman Jumalan valtakunnan toteutumiseksi tämän maan päällä. Siionin ymmärretään olevan siellä, missä vanhurskaus, rauha, ilo ja rakkaus saavat vallita. Täten Siion voi toteutua perheessä, kirkossa tai maallisessa yhteisössä.


title: Kristuksen yhteisö

text: Kristuksen yhteisö tunnustaa Mormonin kirjan pyhäksi kirjoitukseksi. Se on kirkon käsityksen mukaan toinen todistus Kristuksesta, ja se sisältää arvokasta hengellistä materiaalia, joka ohjaa lukijaansa ja synnyttää uskoa. Sen sijaan Kristuksen yhteisö panee MAP-kirkkoa vähemmän painoa Mormonin kirjan tosiasiallisen historiallisuuden tunnustamiselle, eikä yhteisö pyri MAP-kirkon tavoin todistelemaan kirjaa historiallisesti ja arkeologisesti tarkaksi. Kirjaan viitataan nykyään Kristuksen yhteisössä verrattain vähän. Yhteisö käyttää Mormonin kirjasta vuoden 1844 versiota, jossa luvut ja jakeet eroavat MAP-kirkon versiosta.


title: Kristuksen yhteisö

text: Kristuksen yhteisöllä on oma versionsa Oppi ja liitot -kirjasta, johon on Joseph Smithin saamien ilmoitusten lisäksi otettu hänen seuraajiensa ilmoituksia. Moniavioisuuteen kehottavan ilmoituksen sijasta Kristuksen yhteisön käyttämässä versiossa on tätä vanhempi ilmoitus, joka kieltää moniavioisuuden. Kirkon versiossa on lisäksi esimerkiksi ilmoitus pappeuden antamisesta myös naisille. Kristuksen yhteisö ei ole koskaan tunnustanut Kallisarvoista helmeä pyhäksi kirjoitukseksi, ja nykyään se myöntää Aabrahamin kirjan väärennökseksi.


title: Kristuksen yhteisö

text: Ainoana mormonistisista yhteisöistä Kristuksen yhteisö kustantaa ja painaa Joseph Smithin Innoitettua raamatunkäännöstä. Yhteisön yleinen suhtautuminen Raamattuun on - kuten sen suhtautuminen Mormonin kirjaankin - selvästi MAP-kirkkoa liberaalimpaa. Kirkko ei torju kriittistä raamatuntutkimusta.


title: Kristuksen yhteisö

text: Yleisesti ottaen voidaan sanoa, että Kristuksen yhteisön asenne Joseph Smithin Nauvoon kauden (1840-1844) ilmoituksiin ja opetuksiin on ristiriitainen. Oikeastaan yhteisö ei halua tunnustaa niitä, mutta toisaalta Smithiä ei kuitenkaan haluta leimata myöskään "vääräksi profeetaksi" tai hänen ilmoituksiaan vääriksi. Reorganisoitu kirkko väitti esimerkiksi pitkään virallisesti, että moniavioisuuden salliva ilmoitus olisi Brigham Youngin väärennös, ja että Smith itse ei koskaan olisi opettanut ja harjoittanut moniavioisuutta. Tämä väite on kuitenkin historiallisesti kestämätön, ja nykyään Kristuksen yhteisö myöntää virallisestikin Smithin harjoittaneen moniavioisuutta.


title: Kristuksen yhteisö

text: MAP-kirkkoon verrattuna Kristuksen yhteisö on myös selvästi vapaamielisempi. Kirkko kehottaa jäseniään "luomaan oman teologiansa". Dogmaattisuuden ja liturgian sijaan Kristuksen yhteisö korostaa hengellisyyttä ja Jumalan läsnäolon kokemusta, toivoa, rauhaa ja rakkautta. Kirkon opillisen perustan muodostavat ennen muuta yhteisesti tunnustetut pyhät kirjoitukset. Kristuksen yhteisön teologinen profiili on kristillisten kirkkojen parissa ainutlaatuinen.


title: Kristuksen yhteisö

text: Suomessa on vain muutama yksittäinen Kristuksen yhteisön jäsen, eikä kirkkokunta ole rekisteröitynyt maassa. Suomesta katsoen lähin Kristuksen yhteisön seurakunta on Oslossa.


title: Rupla

text: Rupla () on rahayksikkönä useissa maissa:Lisäksi se on ollut aiemmin käytössä Neuvostoliitossa, Virossa, Armeniassa, Latviassa, Tadžikistanissa ja Transkaukasiassa.


title: Rupla

text: Rupla-nimellä kutsutaan myös seuraavia paikkoja:


title: Yamaha FJR 1300

text: Yamaha FJR 1300 on Yamahan valmistama urheilullinen matkapyörä, joka on ollut myynnissä vuodesta 2001. Pyörän huippunopeus on vuoden 2009 tiedon mukaan 240 km/h.


title: Yamaha FJR 1300

text: Pyörä on kardaanivetoinen ja nelisylinterisellä rivimoottorilla varustettu. Runko on alumiiniprofiilia. Etuhaarukka on täysin säädettävä, ja takajousitukselle on kaksiasentoinen pikasäätö, jolla sen saa jäykemmäksi esimerkiksi matkustajan kanssa ajettaessa. Tuulilasin korkeutta voi säätää sähköllä myös ajon aikana. Edessä on kaksi jarrulevyä ja takana yksi, nykyisissä versioissa (FJR 1300A) on ABS-jarrut, vanhemmissa versioissa ne olivat valinnaisvarusteina. Vuodesta 2006 eteenpäin FJR:n on saanut myös sähkötoimisella, puoliautomaattisella vaihteistolla, jossa kytkinvipu on korvattu automaatilla (malli FJR 1300AE), ja vaihteita voi vaihtaa joko vasemman käden nappuloilla tai jalkakäyttöisellä vivulla. Pyörään kuuluvat myös vakiovarusteena sivulaukut, jotka kiinnittyvät suoraan pyörän rakenteisiin, eivätkä vaadi erillistä laukkutelinettä (vanhimmissa versioissa laukut olivat lisävaruste).


title: Yamaha FJR 1300

text: Alla olevat tiedot ovat vuoden 2003 1300A-mallista. Moottori on pysynyt samana, mutta akseliväli on pidentynyt ja jousitusta on jäykistetty uusimmissa malleissa, myös katteisiin ja satulaan on tullut pieniä muutoksia. Muutokset vaikuttavat hieman mittoihin ja painoon, ja valinnaisvarusteinen, puoliautomaattinen vaihteisto nostaa painoa viidellä kilolla.


title: Yamaha FJR 1300

text:
Uudet ominaisuudet FJR1300A / FJR1300AS vm. 2013:
AS-mallissa lisäksi:


title: Yamaha FJR 1300

text: Vuonna 2013 värivaihtoehtoina olivat ABS mallissa pronssi, musta ja hopea; AS-mallissa pronssi ja musta.


title: Yamaha FJR 1300

text: Vuonna 2014 Yamaha on esitellyt uuden AE-mallin, joka on käytännössä tuotu A ja AS -mallien väliin jättämällä AS-mallista puoliautomaattivaihteisto pois. Teho ja vääntö kaikissa A, AE ja AS malleissa on pysynyt entisellään. Värivaihtoehdot tänä vuonna ovat pronssi ja musta, sekä A-mallissa lisäksi punainen. Paino ajokunnossa: A 289 kg, AE 292 kg ja AS 296 kg.


title: Yamaha FJR 1300

text: AE-mallissa on A-malliin verrattuna lisäksi sähköisesti säädettävä jousitus ja USD-etuhaarukka. AS-mallissa on tämän lisäksi ilman kytkinkahvaa toimiva YSS-C vaihteisto.


title: Nahitševan

text: Nahitševanin autonominen tasavalta on Kaukasiassa sijaitseva, Azerbaidžaniin kuuluva autonominen alue. Se sijaitsee eksklaavina muusta Azerbaidžanista erillään Armenian, Turkin ja Iranin ympäröimänä. Alueen pinta-ala on 5 500 km² ja väkiluku 398 000. Pääkaupunki on Nahitševan. Väestöstä 99 prosenttia on azereita ja loput pääosin venäläisiä ja kurdeja. Nahitševanin luonnonympäristö on kuiva, puoliaavikoitunut ja vuoristoinen.


title: Nahitševan

text: Nahitševan on paikallisen legendan mukaan Nooan perustama. Vuonna 428 alueen hallinta siirtyi Sassanidien Persialle ja vuonna 623 Bysantille. Vuodesta 640 eteenpäin alue joutui kuitenkin arabien vallan alle. Arabit hallitsivat julmasti murskaten armenialaisten vastarinnan. Nahitševanin alueella nähtiin arabiaikana runsaasti kapinoita ja alue vapautui arabivallasta 900-luvulla, jolloin siitä tuli osa Bagratidien valtakuntaa. 1000-luvulla alue päätyi seldžukkien ja 1100-luvulla Azerbaidžanin atabegien hallintaan. 1200-luvulla mongolit valloittivat Nahitševanin.


title: Nahitševan

text: 1500- ja 1600-luvuilla Nahitševan kuului Safavidien Persiaan. Alue kärsi usein toistuneista Ottomaanien imperiumin ja Persian välisistä sodista. Vuonna 1604 Persian šaahi Abbas I päätti vetäytyä Nahitševanista käyttäen poltetun maan taktiikkaa. Alueen väestö pakotettiin muuttamaan Persiaan ja moni nahitševanilainen asettui Isfahanin kaupunkiin. Alueen hallinta vaihteli ottomaaneilta persialaisille, mutta pysyi virallisesti Persian hallinnassa vuoteen 1828, jolloin se luovutettiin Venäjän ja Persian välisen sodan jälkeen Venäjälle.


title: Nahitševan

text: Alueen hallinta järjestettiin siten, että Nahitševanista tuli oma ujezdinsa osana Armenian oblastia, josta myöhemmin tuli Jerevanin kuvernementti. Venäjä rohkaisi armenialaisia muuttamaan takaisin alueelle ja heidän osuutensa nousikin 1800-luvun mittaan. 1900-luvun taitteessa islamilaisia azereita oli asukkaista 57% ja kristittyjä armenialaisia 42%. Etniset jännitteet kasvoivat ja eskaloituivat Venäjän vuoden 1905 vallankumouksen aikaan avoimeksi väkivallaksi. Armenien ja azerien välisessä konfliktissa kuoli yhteensä reilut 200 henkeä, Nahitševanin osalta pääosin armenialaisia .


title: Nahitševan

text: Venäjän vallankumouksen jälkeen, keväällä 1918 alue kuului lyhytikäiseen Transkaukasian federaatioon. Sen hajottua Armenian ja Azerbaidžanin uudet valtiot kamppailivat Nahitševanin omistuksesta. Kesäkuussa 1918 Ottomaanit miehittivät alueen ja surmasivat 10 000 armenialaista osana armenialaisten kansanmurhaa. Moudrosin aselevossa Ottomaanit vetäytyivät Kaukasukselta ja alueen hallinta siirtyi brittiläisille joukoille.


title: Nahitševan

text: Iso-Britannia yritti välittää rauhansopimusta Armenian ja Azerbaidžanin välille ehdottamalla, että Armenia saisi entisen Jerevanin kuvernementin ja Azerbaidžan Bakun ja Elisabetpolin kuvernementit. Tämä ei kuitenkaan sopinut kummallekaan osapuolelle, koska Armenia halusi itselleen Vuoristo-Karabahin, Qazahin ja Zangezurin alueet ja Azerbaidžan Nahitševanin.. Brittien rauhanvälitys epäonnistui ja joulukuussa 1918 Nahitševanin azerit perustivat Arasin tasavallan ja julistautuivat isenäiseksi Armeniasta. Seurauksena oli verinen Arasin sota. Armenia kukisti Arasin tasavallan kesäkuussa 1919, jonka jälkeen Azerbaidžanin armeija miehitti alueen heinäkuussa. Tuloksena oli noin kymmenen tuhatta kuollutta ja britit päättivät vetäytyä alueelta.


title: Nahitševan

text: Väkivaltaisuudet jatkuivat aina 1920-luvun alkuun saakka, jolloin puna-armeija valloitti Nahitševanin muun Kaukasian ohella. Alue piti aluksi liittää Armenian SNT:hen, mutta Leninin päätöksestä alueella järjestettiin kansanäänestys, jossa 90% alueen asukkaista halusi liittyä Azerbaidžaniin. Aluejako vahvistettiin Turkin ja Neuvostoliiton vuonna 1921 tekemässä Karsin sopimuksessa, jossa Nahitševaniin liitettiin myös azerienemmistöinen Şərur-Dərələyəzin alue Turkin rajalta, minkä seurauksena Azerbaidžanilla ja Turkilla on nykyäänkin lyhyt rajayhteys. Nahitševanin autonominen sosialistinen neuvostotasavalta tuli virallisesti Neuvostoliiton osaksi vuonna 1924.


title: Nahitševan

text: Neuvostoaikana Nahitševan oli tärkeä teollisuusalue varsinkin kaivosteollisuuden alalla. Alueella oli myös tärkeä geopoliittinen merkitys, koska se oli lähellä Nato-maa Turkkia ja Irania, joka oli ensin lännen tärkeä liittolainen ja sen jälkeen radikaalin islamin tukikohta. Terveydenhuolto ja elinolot kohenivat alueella huomattavasti neuvostoaikana ja esimerkiksi vuosisadan alussa vaivannut malariaepidemia saatiin taltutettua. Alue muodostui yhä enemmän azerienemmistöiseksi, kun suuri osa armenialaisväestöä muutti Armeniaan.


title: Nahitševan

text: 1980-luvulla azerit halusivat enemmän itsenäisyyttä ja tiiviimpiä suhteita Iranin Azerbaidžaniin, jossa suurin osa azereiden kansasta asuu. Neuvostohallinto syytti alueen asukkaita islamistisen fundamentalismin tukemisesta. Tammikuussa 1990 Nahitševanin ASNT:n korkein neuvosto ilmoitti alueen haluavan erota Neuvostoliitosta protestina Mustan tammikuun tapahtumille, eli neuvostoarmeijan koville otteille azerien mielenilmausten kukistamisessa. Nahitševan oli ensimmäinen alue, joka julistautui itsenäiseksi Neuvostoliitosta muutama viikko ennen Liettuaa.


title: Nahitševan

text: Alue ei kuitenkaan päätynyt itsenäiseksi valtioksi, vaan se tuli osaksi Azerbaidžania autonomisena tasavaltana. Nahitševanin johtajasta Heydər Əliyevista tuli Azerbaidžanin presidentti maan itsenäistyttyä Neuvostoliitosta vuonna 1991. Pian itsenäistymisen jälkeen Nahitševan joutui osalliseksi Armenian ja Azerbaidžanin välistä Vuoristo-Karabahin sotaa. Armenialaiset valtasivat osia Nahitševanista, kuten Kərkin alueen, joka on yhä nykyäänkin Armenian miehityksessä.. Taloudelliset ongelmat, korruptio ja runsas siirtolaisuus Turkkiin ovat koetelleet Nahitševanin aluetta Neuvostoliiton romahtamisen jälkeen. Suhteita armenialaisiin on huonontanut entisestään historiallisten armenialaisten Hatškar-hautakivien tuhoaminen.


title: Nahitševan

text: Nahitševan on jaettu kahdeksaan osaan, joista yksi on pääkaupunki ja seitsemän muuta piirikuntaa (rajon).Nahitševanin asukkaiden enemmistö, 99%, on etnisiä azereita. Venäläisiä on 0,15% ja kurdeja 0,6% väestöstä Väkiluku on kokonaisuudessaan 398 000.


title: Nahitševan

text: Kaivosteollisuus on tärkeä osa Nahitševanin taloutta. Tärkeimmät mineraalit ovat suola, molybdeeni ja lyijy. Neuvostoaikana kehitetyt kastelujärjestelmät ovat mahdollistaneet muun muassa vehnän, ohran, puuvillan, tupakan, hedelmien ja viinin viljelyn. Kuivilla alueilla lammastalous on merkittävässä asemassa. Nahitševanin talous ei kuitenkaan ole kovin hyvässä kunnossa ja talvisin ongelmana on polttopuun ja muiden lämmitysaineiden vähyys.


title: KRS-One

text: Lawrence Krisna Parker (s. 20. elokuuta 1965 Bronx, New York, New York), tunnetaan taiteilijanimeltä KRS-One, on yhdysvaltalainen hip hop -artisti. Hänellä on ollut uransa aikana lukuisia muitakin pseudonyymejä, kuten Kris Parker, The Blastmaster ja The Teacha. Hän on rap-ryhmä Boogie Down Productionsin perustajajäseniä.


title: KRS-One

text: Parker on kasvissyöjä ja uskonnoltaan hindu.


title: Botafogo de Futebol e Regatas

text: Botafogo de Futebol e Regatas, paremmin tunnettu pelkästään nimellä Botafogo, on Rio de Janeiron kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan.


title: Vince Lombardi Trophy

text: Vince Lombardi Trophy on NFL:n mestaruuspalkinto, joka jaetaan vuosittain Super Bowlin voittajajoukkueelle. Pokaalissa on aidon kokoinen hopeinen amerikkalainen jalkapallo ja NFL:n logo sekä teksti: Vince Lombardi Trophy. Super Bowlin jälkeen siihen kaiverretaan voittajajoukkueen nimi, päivämäärä ja ottelun tulos.


title: Vince Lombardi Trophy

text: Pokaali oli alun perin nimeltään "World Championship Game Trophy", koska Super Bowlkin oli alun perin "AFL-NFL World Championship Game". Pokaalin nimi muutettiin vuonna 1970 Vince Lombardi Trophyksi Green Bay Packersin legendaarisen valmentajan Vince Lombardin kunniaksi.


title: Vince Lombardi Trophy

text: Vince Lombardi Trophy on siitä poikkeuksellinen urheilupalkinto, että se ei ole kiertopalkinto. Super Bowlin voittajajoukkue saa Vince Lombardi Trophyn omakseen ja joka vuosi tehdään uusi pokaali. Pokaali valmistetaan käsityönä Tiffany & Co.:lla ja sen hinnaksi on arvioitu 25 000 dollaria.


title: National Hockey Association

text:
National Hockey Association (2. joulukuuta 1909 – 11. joulukuuta 1918) oli
NHL:ää edeltänyt ammattilaisjääkiekkoliiga, jolla oli joukkueita Ontariossa ja Québecissä, Kanadassa. Sen tähtipelaajia olivat muun muassa Newsy Lalonde, Joe Malone ja Georges Vezina.


title: National Hockey Association

text:
Liigan perustamisen aikoihin vuonna 1910 ensimmäisen tunnustetun suuren jääkiekkoliigan, Amateur Hockey Associationin, seuraaja Eastern Canada Hockey Association (perustettu 1906) oli poliittisen
taistelun temmellyskenttä. Yrityksessä jäädyttää Montreal Wanderers ECHA hajosi ja perustettiin uusi liiga, Canadian Hockey Association, joka suunniteltiin tarkoituksellisesti sulkemaan Wanderers pois kuvioista. Lukuisten ECHA:n taholta tulleiden hylkäysten jälkeen O’Brienin perhe loi oman liigansa, jolle annettiin nimeksi National Hockey Association (NHA). M. J. O’Brien rahoitti liigan neljää joukkuetta, jotka olivat myöhemmin nimellä Renfrew Millionaires tunnettu Renfrew Creamery Kings, Cobalt, Haileybury ja Montréalin Les Canadiens. Kuukauden sisällä Montreal Wanderers liittyi mukaan viidenneksi joukkueeksi.


title: National Hockey Association

text: Tarjouskilpailu pelaajista alkoi välittömästi, ja sekä Frank Patrick että Lester Patrick tekivät kumpikin 3 000 dollarin arvoisen sopimuksen Renfrew Millionairesin kanssa. Nämä olivat silloisia ennätyspalkkioita. Hyvin pian ilmeni, että kahden liigan ylläpitäminen ei ollut mahdollista (yksistään Montréalissa oli jo viisi joukkuetta), ja kahdeksan pelin jälkeen Canadian Hockey Association lakkautettiin. Samalla Ottawa Senators ja Montreal Shamrocks liittyivät NHA:han.


title: National Hockey Association

text: Liigan toimintaa leimasi työvoiman levottomuus. Kausi 1910–1911 oli vähällä jäädä pelaamatta loppuun saakka, koska pelaajien keskuudessa oli levinnyt laajalle tyytymättömyys tarjolla olleita palkkioita kohtaan. Useaan otteeseen sarjan historiassa huhuttiin myös pelaajayhdistysten muodostamisen olevan lähellä. Liiga teki kuitenkin monia uudistuksia, joihin lukeutui muun muassa pelipaikan ”vaeltaja” (”rover”) lakkauttaminen, numeroiden sisällyttäminen pelipaitoihin, ottelurangaistusten alulle paneminen sekä lennossa tehtyjen ketjunvaihtojen salliminen. Myös otteluiden jaksotus muutettiin kahdesta 30-minuuttisesta puoliajasta kolmeen 20-minuuttiseen erään.


title: National Hockey Association

text: NHA:n mestaruuspalkintona toimi O’Brienin perheen lahjoittama O’Brien Trophy, josta tuli myöhemmin NHL:n alkuaikojen mestaruuspysti. Koska Ottawa Senators kuitenkin liittyi liigaan hallitsevana Stanley Cup -mestarina, liigamestarille luovutettiin viidellä ensimmäisellä kaudella jälkimmäinen palkinto, jota se sitten puolusti ulkopuolisia haastajia vastaan.


title: National Hockey Association

text: Kaudella 1914–1915 liigan mestaruus ratkaistiin kahden pelin yhteismaalituloksella Wanderersin ja Senatorsin kesken. Ottawa voitti mestaruuden ja sai oikeuden puolustaa Stanley Cupia Pacific Coast Hockey Association -liigan Vancouveria vastaan kolmen pelin sarjassa, jonka Vancouver voitti ylivoimaisesti. Samalla kaudella lopetettiin käytäntö, jonka mukaan Stanley Cup luovutettiin sen viimeksi voittaneen joukkueen edustaman liigan mestarille puolustettavaksi. Kauden 1915–1916 PCHA-mestarille Portland Rosebudsille ei nimittäin enää automaattisesti myönnetty pokaalia, vaan se pelasi siitä Montreal Canadiensia vastaan ensimmäisenä yhdysvaltalaisena joukkueena. Montreal Canadiens voitti viiden pelin sarjan ja vei palkinnon.


title: National Hockey Association

text: Historiallinen erikoisuus oli kaudella 1916–1917 peliluvan saanut 228th Battalion, johon kuului monia ensimmäiseen maailmansotaan värvättyjä jääkiekkoilijoita. Myös Northern Fusiliersina tunnettu joukkue pelasi khaki-sotilasunivormuissa ja oli liigan suosituin ja eniten maaleja tehnyt joukkue, kunnes rykmentti määrättiin merentakaiselle komennukselle helmikuussa 1917, ja joukkueen oli pakko vetäytyä liigasta. Seurauksena oli myöhemmin skandaali, kun palveluksesta erotettiin useita tähtiä, jotka väittivät heille luvatun palkkioita yksinomaan jääkiekon pelaamisesta.


title: National Hockey Association

text: Kausi 1916–17 osoittautui NHA:n viimeiseksi, sillä Toronton epäsuositun omistajan Eddie Livingstonen savustamiseen tähdänneen valtataistelun aikana muiden joukkueiden edustajat tapasivat marraskuussa 1917 perustaakseen National Hockey Leaguen, joka toimisi samalla periaatteella ja pääosin samoilla pelisäännöillä kuin NHA. Erään omistajan kerrotaan sanoneen: ”Emme heittäneet Livingstonea ulos; hänellä on yhä oma joukkueensa vanhassa National Hockey Associationissa. Hänellä on joukkueensa, ja toivomme hänelle hyvää. Ongelmana on ainoastaan se, että hän kisailee yhden joukkueen liigassa.”


title: National Hockey Association

text: NHA:n toimihenkilöt tapasivat lähes vuosi myöhemmin, 20. syyskuuta 1918, jolloin päätettiin toiminnan pysyvästä lakkauttamisesta Livingstonen vastustuksesta huolimatta. NHA:n viimeinen tapaaminen oli 11. joulukuuta, jolloin Livingstone yritti epäonnistuneesti saada liigan osakkaat jatkamaan toimintaa.


title: Prospektiteoria

text: Prospektiteoria (engl. "Prospect Theory") on psykologiaa sekä taloustieteitä yhdistävä käyttäytymistaloustieteellinen malli inhimillisestä päätöksenteosta epävarmuuden vallitessa. Prospektiteorian ovat kehittäneet psykologi Daniel Kahneman ja kognitiotieteilijä Amos Tversky vuonna 1979 julkaistussa tieteellisessä artikkelissa nimeltä "Prospect Theory: An Analysis of Decision under Risk". Tutkijoiden Kahneman & Tversky (1979) kehittämä prospektiteoria on heidän mukaansa "sopivampi" deskriptiivinen vaihtoehto kuvaamaan taloudellisten toimijoiden päätöksentekoa, kuin taloustieteen normatiivinen valtavirtanäkemys "odotetun hyödyn teoriasta". Tutkijoiden mukaan sijoittajat tekevät ennemminkin päätöksiä perustuen voittojen ja tappioiden mahdolliseen arvoon, kuin itse lopputulokseen. Kahneman & Tversky (1979) perustelevat myös, että näihin sijoituspäätöksiin päädytään odotetun hyödyn teorian aksioomien orjallisen noudattamisen sijaan heuristisia prosesseja hyödyntämällä. Toisin kuin normatiiviset teoreettiset mallit, jotka pyrkivät määrittelemään sitä miten asioiden tulisi olla, deskriptiivinen prospektiteoria yrittää havainnollistaa sitä miten taloudelliset toimijat oikeasti tekevät päätöksiä rahoitusmaailmassa. Teoria on ollut keskeisessä roolissa niin sanotun "behavioristisen rahoituksen" koulukunnan synnyssä, ja sitä on myös kuvailtu "mullistavaksi" tai "uraauurtavaksi". Psykologi Kahneman palkittiin työstään taloustieteiden Nobel-palkinnolla vuonna 2002 yhdessä laboratorio-oloissa tehtäviin kokeisiin erikoistuneen Vernon Smithin kanssa.


title: Prospektiteoria

text: Kahnemanin & Tverskyn (1979) prospektiteorian mukaan sijoittajien päätöksenteko tapahtuu kahdessa vaiheessa: 1) muokkaus (engl. "Editing phase") ja 2) arviointi (engl. "Evaluation phase"). Muokkausvaiheessa erilaiset vaihtoehdot järjestetään jonkin heuristiikan mukaisesti siten, että päätöksenteko on helpompaa. Arviointivaiheessa näistä vaihtoehdoista aiheutuvia tappioita ja tuloja arvioidaan jonkin referenssipisteen mukaisesti. Kaava jota Kahneman & Tversky (1979) olettavat sijoittajien käyttävän jälkimmäisessä arviointivaiheessa on yksinkertaisimmassa muodossaan:


Prospektiteoria


title: Prospektiteoria

text: missä formula_2 kuvaa lopputulosten odotettua hyötyä päätöksentekoa suorittavalle taloudelliselle toimijalle, formula_3kuvaa mahdollisia lopputuloksia ja vastaavasti formula_4näiden lopputulosten todennäköisyyksiä. "Arvotusfunktio", joka kulkee referenssipisteen (origo) läpi, on s-kirjaimen muotoinen ja epäsymmetrinen. "Epäsymmetrisyys" tarkoittaa sitä, että kun annetaan sama absoluuttisen arvon vaihtelu, tappiolla on suurempi vaikutus kuin voitoilla (ks. kuvio 1). Toisin sanoen, prospektiteorian mukaan inhimilliset taloudelliset toimijat antavat tappioille enemmän emotionaalista painoarvoa kuin samansuuruisille voitoille. Esimerkiksi ihmisillä on taipumus pitää 50 euron voittamista parempana vaihtoehtona kuin 100 euron voittamista ja 50 euron häviämistä. Vaikka kyseessä on matemaattisen yhteenlaskun jälkeen täysin sama rahamääräinen summa, ihmisten tunteisiin tappiolla on suurempi negatiivinen vaikutus kuin voitoilla on positiivinen. Lisäksi, Kahnemanin & Tverskyn (1979) prospektiteorian mukaan sijoittajat ylipainottavat alhaisten todennäköisyyksien ("mahdollisuusefekti" 0-33 %) toteutumista ja alipainottavat suurempien todennäköisyyksien ("varmuusefekti" 66-100 %) toteutumista. Tilannetta voidaan havainnollistaa seuraavan nelikentän esimerkillä.


title: Prospektiteoria

text: Oheinen taulukko havainnollistaa sitä, miten tutkijoiden Kahneman & Tversky (1979) prospektiteorian mukaan taloudelliset toimijat eivät järjestelmällisesti laske odotetun hyödyn teorian mukaisesti rationaalisesti parhainta mahdollista lopputulosta, vaan suhtautuvat sijoituksissa piilevään epävarmuuteen toisinaan riskiä kaihtavasti (engl. "Risk averse") ja toisinaan riskihakuisesti (engl. "Risk seeking").


title: Prospektiteoria

text:
Tutkijoiden Daniel Kahneman & Amos Tversky (1979) prospektiteorian (ks. kuvio 1) mukaan inhimilliset taloudelliset toimijat suhtautuvat epävarmuuden vallitessa riskiä kaihtavasti voittoihin ja riskihakuisesti tappioihin. Tämän johdosta Kahnemanin & Tverskyn (1979) prospektiteorian arvotusfunktio (ks. kuvio 1) onkin kaikkea muuta kuin täysin lineaarinen ja symmetrinen viiva, sillä tutkijoiden mukaan taloudellisten toimijoiden suhtautuminen voittojen sisältämään riskiin eroaa heidän suhtautumisestaan tappioiden riskiin. "Täysin rationaalisen" sijoittajan riskiin suhtautumisen ei pitäisi vaihdella, sillä korkeampaa tuottoa on mahdollista saavuttaa vain sietämällä samanaikaisesti suurempaa epävarmuutta, emmekä voi varmuudella tietää lopputulosta etukäteen. Näin ollen, rationaalisen sijoittajan kantaman riskitason tulisi johdonmukaisesti ja lineaarisesti seurata esimerkiksi CAP-mallin tuotto-riski -profiilia ja hyödyn odotusarvon laskukaavoja. Prospektiteoria havainnollistaakin hyvin ihmisten taloudelliselle päätöksenteolle tyypillisiä kognitiivisia vinoumia ja argumentaatiovirheitä, kuten pettymisen pelon ja toiveajattelun vaikutusta. "Behavioristisen rahoitusteorian" mukaan taloudellisten toimijoiden järkevistä pyrkimyksistä huolimatta heidän rationaalisuutensa on parhaimmillaankin rajallista. Kuviossa 1 vaakasuuntaisella X-akselilla mitataan objektiivisen lopputuloksen suuruutta (voitto tai tappio), kun taas pystysuuntaisella Y-akselilla mitataan sijoittajien subjektiivisesti kokemaa hyödyn tai haitan määrää. Eli matkustettaessa origon oikealle puolelle voitot kasvavat (positiivinen lopputulos), kun taas X-akselin vasemmalle puolelle mentäessä tappioiden määrä kasvaa (negatiivinen lopputulos). Pystysuuntaisella Y-akselilla mitataan sijoittajan subjektiivisesti kokemaa hyötyä. Origon yläpuolella hyöty kasvaa, kun taas origon alapuolella hyödyn määrä vähenee (ks kuvio 1).
Kuten kuviosta 1 näemme, epäsymmetrisen arvotusfunktion oikea puoli on konkaavi ja vasen puoli on konveksi. Epäsymmetrisyydestä johtuen sijoittajien suhtautuminen tappioiden riskiin eroaa heidän suhtautumisestaan voittojen sisältämään riskiin. Prospektiteorian mukaan sijoittajien negatiivinen reaktio 50 euron tappioon onkin voimakkaampi kuin heidän positiivinen reaktionsa 50 euron voittoon (ks. kuvio 1). Tappioiden sanotaankin "siintävän" sijoittajien mielessä pidempään kuin voittojen. Johdonmukaisen ja rationaalisen riskeihin suhtautumisen sijaan inhimillisten taloudellisten toimijoiden sijoituskäyttäytyminen muistuttaa tutkijoiden Kahneman & Tversky (1979) mukaan ennemminkin tappioiden välttelyä (engl. "Loss aversion"). Prospektiteorian mukaan taloudelliset toimijat etsivätkin ylimääräistä riskiä yrittäessään välttää jopa todennäköisiäkin tappioita. Nämä tutkijoiden Kahneman & Tversky (1979) havainnot ovat ristiriidassa perinteisen rahoitusteorian koulukunnan oletuksesta markkinoilla toimivien sijoittajien järjestelmällisestä rationaalisesta ajattelusta, kokonaisvaltaisesta markkinoiden tehokkuudesta ja taloudellista hyötyä maksimoivasta päätöksenteosta.


title: Kognitivismi

text: Kognitivismi on teoria ja tutkimussuunta psykologiassa ja kognitiotieteessä, sekä oppimisteoria ja metodologia kasvatustieteissä.


title: Kognitivismi

text: Kognitivistisen teorian mukaan mielen toiminta voidaan kuvata ja selittää kvantitatiivisilla ja tieteellisillä menetelmillä. Klassisen kognitivismin (symbolinen paradigma, klassinen komputationalismi) teorian mukaan mieli voidaan kuvata symbolirakenteilla operoivana tiedonkäsittelynä. Kognitiotieteissä kognitivistinen tutkimus soveltaa tätä taustateoriaa käyttäen mielen toiminnan tutkimukseen matemaattista ja laskennallista mallintamista kokeellisen psykologian tutkimusmenetelmiä. Generatiivinen kielitiede on alkujaan myös kognitivistinen aatesuuntaus.


title: Kognitivismi

text: Kognitiivinen psykologia on psykologian haara, joka rakentuu historiallisesti kognitivismin varaan. Kognitiotiede on puolestaan teoreettisempi ja filosofisempi tieteenala, joka tutkii yleisesti kognitiota ja tietoilmiöitä. Generatiivinen kielitiede kuvaa kielen mekanismeja tiedonkäsittelyjärjestelmänä.


title: Kognitivismi

text: Kognitivismista tuli psykologian valtavirtaa 1900-luvun loppupuolella sen syrjäyttäessä behaviorismin kokeellisen psykologian taustaideologiana. Kognitivismi ei niinkään hylkää behaviorismia kokonaisuudessaan, vaan oikeastaan laajentaa behavioristista psykologiaa hyväksymällä sisäisten mielentilojen olemassaolon, mutta tavallaan "määrittelee ne uudelleen" symbolirakenteina (subjektiivisten tajunnantilojen sijaan).


title: Kognitivismi

text: Kognitivismin suosio johtui pitkälle behavioralismia vastaan 1950-luvulla yhä enenevästi kasautuneesta kritiikistä, kuten Noam Chomskyn argumenteista. Hänen mukaansa kieltä on mahdotonta oppia puhtaasti ehdollistamalla, joten sen oppimiseen vaaditaan myötäsyntyisiä kykyjä.


title: Brad Renfro

text: Brad Barron Renfro (25. heinäkuuta 1982 Knoxville, Tennessee – 15. tammikuuta 2008 Los Angeles, Kalifornia) oli yhdysvaltalainen näyttelijä ja lapsitähti.


title: Brad Renfro

text: Ohjaaja Joel Schumacherin näyttelijöiden valitsija Mali Finn löysi Renfron elokuvaan "Päämies", jossa tämä näytteli pääroolia Susan Sarandonin ja Tommy Lee Jonesin rinnalla. Elokuva oli yksi vuoden 1994 menestyneimpiä. Tämän jälkeen Renfro näytteli muun muassa elokuvissa "Ghost World, Rohto ja" "Bully".


title: Brad Renfro

text: Renfro löydettiin kuolleena asunnostaan Los Angelesissa 15. tammikuuta 2008. Hän oli kuollessaan 25-vuotias. Brad Renfron kuolinsyy oli heroiinin ja morfiinin yliannos.


title: Johan Knutson

text: Johan Knutson (28. heinäkuuta 1816 Allerum, Skåne, Ruotsi – 13. syyskuuta 1899 Helsinki) oli ruotsalaissyntyinen taidemaalari, joka muutti Suomeen vuonna 1840. Knutson oli huomattava Suomen merkittäviä maisemia kuvannut taiteilija.


title: Johan Knutson

text: Knutsonin vanhemmat olivat sorvari Knut Knutson ja Ingrid o.s. Larsson. Hänen puolisonsa vuodesta 1866 oli Olivia Constantia Ehrenström (k. 1911). Knutson oli Suomen Taiteilijaseuran jäsen ja toimi piirustuksenopettajana Porvoossa 1844–1890.


title: Johan Knutson

text: Hän opiskeli Lundin litografian laitoksella, Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa 1839–1840 ja Kööpenhaminassa 1838. Myöhemmin hän opiskeli myös Saksassa ja Itävallassa. Hänen teoksiaan oli ensimmäisen kerran näyttelyssä 1858, Tukholmassa hän osallistui näyttelyyn 1866 ja Suomen Taiteilijain näyttelyihin hän osallistui vuosina 1894–1899.


title: Johan Knutson

text: Vuosina 1845–1852 Knutson oli mukana kirjan "Finland framställdt i teckningar" kuvittamisessa, mikä oli hänen varsinainen syynsä tulla Suomeen. Hän laati teokseen 48 maisemakuvaa, muun muassa piirroksen Karstulasta. Hänen teostensa pohjalta on kuvitusta myös vuosina 1872–1874 vihkoina ilmestyneessä kuvateoksessa "Matkustus Suomessa" (En resa i Finland). Poliisi kielsi Knutsonin aloittaman litografiasarjan "Tapainkuvia Helsingistä" jatkamisen.


title: Johan Knutson

text: Knutson laati myös maisemamaalauksia kuten "Porvoon hevosmarkkinat" ja "Näköala Helsingin Eteläsatamasta". Hänen teoksiinsa kuuluu myös muotokuva "Runeberg metsästäjänä". Knutsonin teoksia on Ateneumin, Turun ja Tampereen taidemuseoissa, Cygnaeuksen galleriassa, Helsingin Kaupunginmuseossa, Kansallismuseossa, Porvoon museossa sekä Hiekan taidemuseossa.


title: Johan Knutson

text: Teoksistaan Knutson sai seuraavat palkinnot:


title: Belgian Kongo

text: Belgian Kongo oli nykyisen Kongon demokraattisen tasavallan alueella vuosina 1908–1960 sijainnut Belgian siirtomaa. Siirtomaa syntyi, kun Belgia otti haltuunsa Kongon vapaavaltion, joka oli ollut kuningas Leopold II:n henkilökohtaista omaisuutta. Belgian Kongo itsenäistyi 30. kesäkuuta 1960 nimellä Kongo, joskin yleiseen käyttöön yleistyi tarkentava nimitys ”Kongo (Léopoldville)”. Syynä tähän oli Ranskan Kongon itsenäistyminen samana vuonna, myös sen valittua nimekseen Kongon.


title: Belgian Kongo

text: Leopold II luopui omistuksestaan Kongon vapaavaltioon, kun tieto hänen hallintonsa julmuudesta levisi halki Euroopan. Kongon vapaavaltio liitettiin emämaahansa 18. marraskuuta 1908. Kongoon määrättiin kenraalikuvernööri hoitamaan siirtomaan asioita, ja Brysseliin perustettiin siirtomaaministeriö.


title: Belgian Kongo

text: Kongon olot paranivat Belgian otettua sen hallintaansa. Siirtomaahallinto ei pyrkinyt ratkaisemaan yhteiskunnallisia ongelmia. Poliittinen valta ja virkakoneisto pysyivät täysin valkoisten käsissä aina 1950-luvun lopulle saakka. Kongolaisten koulutus oli lähetyssaarnaajien käsissä ja rajoittui yleensä alakouluopetukseen. Opintoja saattoi jatkaa, jos tähtäsi pappisuralle, mutta vasta vuonna 1954 ensimmäinen kongolainen pääsi muuhun korkeakouluun kuin opiskelemaan papiksi.


title: Belgian Kongo

text: Belgian Kongossa oli runsaat luonnonvarat, ja sen kaivokset tuottivat Belgialle huomattavasti raaka-aineita.


title: Belgian Kongo

text: Vuonna 1915 Kongosta löydettiin uraania, minkä vuoksi maahan perustettiin yksi maailman ensimmäisistä uraanikaivoksista. Toisen maailmansodan aikana Belgian Kongo oli tärkeä uraanin toimittaja Yhdysvalloille. Sieltä kaivettua uraania käytettiin myös atomipommin keksimiseen johtaneessa Manhattan-projektissa ja Hiroshimaan pudotetussa pommissa.


title: Belgian Kongo

text: Belgian Kongoa hallitsi kaikkiaan kymmenen emämaan edustajaa tittelillä Gouverneurs généraux (kenraalikuvernööri).


title: Hercules (ooppera)

text: Hercules on Georg Friedrich Händelin säveltämä kolminäytöksinen ooppera. Sen englanninkielisen libreton on kirjoittanut Thomas Broughton ja se perustuu Sofokleen "Trakhiin naisiin" ja Ovidiuksen "Muodonmuutoksiin".


title: Hercules (ooppera)

text: Herculeen konserttimuotoinen ensi-ilta oli 5. tammikuuta 1745 Lontoossa.


title: Kihti (merenselkä)

text: Kihti () on Turun saariston ja Ahvenanmaan saariston välillä oleva merenselkä Itämeren Saaristomerellä Suomen lounaisella rannikolla. Kihdin selän kautta kulkee vilkkaita kauppamerenkulun väyliä, joita pitkin kulkee mm. Turusta ja Naantalista Ahvenanmaalle ja Ruotsiin kulkeva laivaliikenne.


title: Hugenotit (ooppera)

text: Hugenotit () on Giacomo Meyerbeerin säveltämä viisinäytöksinen grand opéra, jonka ensiesitys oli Pariisiin oopperassa 29. helmikuuta 1836. Oopperan libreton kirjoittivat Eugène Scribe ja Émile Deschamps ja sen tapahtumat sijoittuvat vuoden 1572 huhtikuuhun, jolloin Ranskassa oli katolisten ja hugenottien välinen sisällissota. Oopperan alkusoitossa kehitellään Martti Lutherin säveltämää virttä "Jumala ompi linnamme" eri tempoissa.


title: Damon Albarn

text: Damon Albarn (s. 23. maaliskuuta 1968 Leytonstone) on englantilainen laulaja-lauluntekijä. Albarnin laulutyyli on erikoinen, sillä hän käyttää normaalin laulutyylinsä ohella paljon falsettia ja ajoittain laulaa erittäin matalalta. Albarn muistetaan erityisesti Blur-yhtyeen keulamiehenä, jossa hän soitti myös satunnaisesti kitaraa ja koskettimia. Hän teki myös valtaosan yhtyeen kappaleiden sanoituksista. Blur oli suosituimmillaan vuosina 1994-1997, jolloin brittipop oli suosittua. Blur jäi tauolle vuonna 2003, jonka jälkeen Albarn on työstänyt projekteja Gorillaz ja The Good, The Bad And The Queen. Albarn on ollut myös mukana työstämässä musikaalia nimeltään ja oopperaa nimeltään .


title: Alppihiihdon maailmanmestaruuskilpailut 1997

text: 34. alppihiihdon maailmanmestaruuskilpailut järjestettiin Italian Sestrieressä 3.–15. helmikuuta 1997.


text: Isäntämaa


title: Jääpallon maailmanmestaruuskilpailut 2007

text: Vuoden 2007 jääpallon maailmanmestaruuskilpailut olivat järjestyksessään 27. jääpallon MM-kilpailut. Ne järjestettiin 28. tammikuuta - 4. helmikuuta 2007 Kemerovon kaupungissa Venäjällä. Peliareenana toimi Kemerovon Himik-stadion, jonne mahtuu 30 000 katsojaa.


text: Kisoihin osallistui 12 joukkuetta. A-sarjassa pelasivat Venäjä, Ruotsi, Suomi, Kazakstan sekä Norja ja B-sarjassa Viro, Unkari, MM-kisojen ensikertalainen Latvia, Mongolia, Alankomaat ja Yhdysvallat. Maailmanmestaruuden voitti neljännen kerran historiansa aikana Venäjä. Valko-Venäjä säilytti paikkansa A-sarjassa voitettuaan B-sarjan mestarin Yhdysvallat.


title: Moksibustio

text: Moksibustio (灸 pinyin: jiǔ) on perinteinen kiinalainen hoitomuoto, jossa veren ja qin eli energian virtausta ihmiskehossa pyritään edistämään polttamalla kuivattua pujoa ("Artemisia vulgaris") joko suoraan iholla (suora moksaus), akupunktioneulan päässä tai moksasikarilla (epäsuora moksaus), jolla lämmitetään akupistettä, sen sijaan, että sillä koskettaisiin ihoon. Suorassa moksauksessa palavan pujon ja ihon väliin voidaan asettaa suojaksi jotain, esimerkiksi inkivääri- tai valkosipuliviipale.


title: Moksibustio

text: Menetelmä on ainakin monesti miellyttäväksi koettua.


title: Moksibustio

text: Moxibustion vaikutus keskittyy lämmittämään akupunktiopisteitä, vahvistamaan yangia (aktiivisuutta) ja avaamaan etenkin kylmästä johtuvia salpautumia.


title: Moksibustio

text: Useat varhaiset tekstit pitävät akupunktiota ja moxibustiota hyvin suuressa arvossa.


title: Filippo Raciti

text: Filippo Raciti (17. tammikuuta 1967–2. helmikuuta 2007) oli italialainen poliisi, joka kuoli Catania-Palermo-ottelun jälkeisissä mellakoissa vuonna 2007, kun hänen autoonsa heitetty kotitekoinen pommi räjähti hänen silmilleen. Italian jalkapalloliitto perui kaikki viikonlopun Serie A:n ja Serie B:n ottelut. Lisäksi liitto ilmoitti, että se peruu Italian jalkapallomaajoukkueen keskiviikkoisen Romania-ottelun, sekä alle 21-vuotiaiden ottelun Belgiaa vastaan.


title: Jakohihna

text: Jakohihna tai hammashihna on ketjuperiaatteella toimiva hihna, jonka avulla voidaan tahdistaa akselit pyörimään tietyssä tahdissa. Polttomoottorissa kampiakseli pyörittää jakohihnan välityksellä nokka-akselia. Harvinaisemmin samaan toimintaan saatetaan käyttää myös jakoketjua tai hammaspyörästöä.


title: Jakohihna

text: Hammashihnan materiaali on kumia, jota on vahvistettu esimerkiksi kevlar- tai lasikuitukuiduilla. Hammashihna tarvitsee akseleille hammaspyörät, jotta akseleiden tahti säilyy. Hammashihna kiristetään tarvittavaan kireyteen hihnan hampaattomalla puolella vaikuttavan rullan avulla. Hammashihnojen ja hihnapyörien valmistus vaatii erikoismenetelmiä. Kun akselien tahdistusta ei tarvita, on edullisempaa käyttää tehonsiirrossa latta- tai kiilahihnaa.


title: Jakohihna

text: Nelitahtimoottorissa nokka-akselin hammaspyörä on huomattavasti suurempi kuin kampiakselin hammaspyörä, koska nokka-akselin pyörimisnopeuden täytyy olla puolet kampiakselin pyörimisnopeudesta. Nokka-akselin nokkien ohjaamien venttiilien täytyy aueta ja sulkeutua oikea-aikaisesti suhteessa kampiakselia pyörittävien mäntien liikkeeseen. Oikea tahdistus saadaan aikaiseksi, kun moottoria kokoonpantaessa jakohihna asennetaan paikalleen akseleiden hammaspyörien ollessa oikeissa asennoissa. Jakohihna voi myös pyörittää lisäksi moottorin muita laitteita, esimerkiksi öljypumppua.


title: Jakohihna

text: Joissain moottoreissa voi jakohihnan tilalla olla metallinen jakoketju tai harvemmin metallinen hammaspyörästö. Useimmissa nykyisissä autoissa on jakohihna, mutta jotkin autonvalmistajat ovat pitäytyneet metallisessa jakoketjussa tai ryhtyneet uudelleen sen käyttäjäksi. Jakohihnaan siirtymistä on perusteltu moottorin äänen hiljenemisellä, alemmalla hinnalla ja mekaanisella tehokkuudella. Viime vuosina ovat monet suuret autonvalmistajat, kuten esimerkiksi Volkswagen-yhtymä ja Toyota siirtyneet takaisin ketjuun. Ensin mainittu tosin luopui jakoketjun käyttämisestä pienemmissä TSI-bensiinimoottoreissaan mallivuodesta 2013 alkaen. Syynä olivat sen käyttämissä jakoketjuissa esiin tulleet kestävyysongelmat.


title: Jakohihna

text: Jakohihna on kuluva ja vaihdettavissa oleva osa. Sen vaihtoväli autossa on tavallisesti 50 000–160 000 kilometriä. Vaihtoväli on ilmoitettu auton käyttöohjeessa.


title: Jakohihna

text: Jakohihnaa ei yleensä voida tarkastaa tai vaihtaa kuin huoltoliikkeissä, koska hihna on yleensä moottorin sisällä. Myös jakohihnan kestävyyteen vaikuttava hihnan kireyden asetus voidaan tehdä yleensä vain huoltoliikkeissä. Jakohihnan vaihtamisen yhteydessä kannattaa vaihdattaa samalla mahdollisia muitakin moottorin laitteita uusiin, vaikka ne olisivat ehjiä mm. kiristinrullat ja mahdollisesti vesipumppu. Jakohihnan ulkonäöstä ei kuitenkaan aina voi päätellä mitään ja ehjännäköinenkin hihna voi rikkoutua, ellei hihnanvaihdosta huolehdita auton huolto-ohjelman mukaisesti.


title: Jakohihna

text: Jakohihnan rikkoutuminen voi aiheuttaa moottorissa suurehkoa tuhoa ja aiheuttaa kalliin remontin. Yleisin vika hihnassa on hampaiden liiallisesta kulumisesta johtuva hihnan luistaminen, hihnan varsinainen katkeaminen on hyvin epätavallista. Jotkut moottorit on suunniteltu selviämään jakohihnan rikkoutumisesta. Moottori on tällöin vapaasti pyörivä, jolloin venttiilit ja männät eivät pääse kohtaamaan missään tilanteessa jaon seottua.


title: Klinghofferin kuolema

text: Klinghofferin kuolema on yhdysvaltalaisen John Adamsin kaksinäytöksinen ooppera. Sen englanninkielisen libreton on kirjoittanut runoilija Alice Goodman. Teoksen ensiesitys oli Brysselissä 19. maaliskuuta 1991.


title: Klinghofferin kuolema

text: Ooppera kertoo Palestiinan vapautusrintaman PLF:n tekemästä matkustajalaiva Achille Lauron kaappauksesta vuonna 1985 sekä laivan erään matkustajan, amerikanjuutalaisen Leon Klinghofferin väkivaltaisesta kuolemasta.


title: Monte Cristo

text: Monte Cristo on ranskalainen pelitalo, joka toimii pelien julkaisijana ja kehittäjänä. Sen perusti entinen Credit Suisse First Bostonin varapresidentti Jean-Marc de Fety sekä entinen Mars & Co:n neuvonantaja Jean-Cristophe Marquis. Vuodesta 2002 yhtiötä on johtanut Jean-Christophe Marquis ja Jérome Gastaldi.


title: Rinaldo

text: Rinaldo on Georg Friedrich Händelin säveltämä italialaistyylinen opera seria, jonka libreton kirjoitti Giacomo Rossi. Teoksen libretto perustui jaksoihin Torquato Tasson runosta "Gerusalemme liberata" () ja sijoittuu ensimmäisen ristiretken tapahtumiin. "Rinaldo" oli Händelin ensimmäinen Lontoossa esitetty ooppera ja samalla ensimmäinen Lontoossa esitettäväksi sävelletty italialaistyylinen ooppera. Ooppera sai ensi-iltansa Hänen majesteettinsa teatterissa Haymarketissa 24. helmikuuta 1711. Oopperan suureen menestykseen vaikutti myös kaksi siinä esiintynyttä kuuluisaa kastraattilaulajaa Nicolo Grimaldi eli Nicolini ja Valentino Urbani.


title: Rinaldo

text: Teos vaipui alkumenestyksen jälkeen unohduksiin lähes kahdeksisadaksi vuodeksi, mutta erityisesi 1970-luvulta alkaen sitä on alettu esittää yleisemmin, ja se on tullut osaksi oopperatalojen perusohjelmistoa. Oopperan kastraattilaulajien roolit esittävät nykyisin kontratenorit.


title: Wismar

text: Wismar on satamakaupunki ja entinen hansaliiton kaupunki Pohjois-Saksassa Itämeren rannalla Mecklenburg-Etu-Pommerin osavaltiossa. Wismar sijaitsee 45 kilometriä itään Lyypekistä ja 30 kilometriä pohjoiseen Schwerinistä. Kaupungin luonnonsatama Mecklenburginlahden rannalla on kallioniemekkeen takana hyvin suojattuna. Asukkaita Wismarissa on 42 219 (31.12.2013).


title: Wismar

text: Yhdessä läheisen Stralsundin kaupungin kanssa Wismar muodostaa Unescon maailmanperintöluettelon kohteen.


title: Wismar

text: Wismar sai kaupunginoikeudet vuonna 1229 ja joutui Mecklenburgin haltuun 1301. Vuonna 1259 Wismar teki sopimuksen Lyypekin ja Rostockin kanssa tarkoituksena puolustautua Itämeren merirosvoja vastaan. Tästä sopimuksesta kehittyi hansaliitto. Wismar oli 1200- ja 1300-luvulla kukoistava hansakaupunki, jossa oli merkittäviä villatehtaita. Vaikka musta surma tappoi vuonna 1376 noin 10 000 asukasta, kaupunki säilyi melko vauraana aina 1500-luvulla asti.


title: Wismar

text: Westfalenin rauhassa Wismar siirtyi Ruotsin omistukseen (Ruotsin Wismar). Wismarista tuli vuonna 1653 Ruotsin Saksan alueiden korkeimman tuomioistuimen paikka. Ruotsi myi kaupungin Mecklenburgille vuonna 1803 sadan vuoden takaisinlunastusoikeudella. Tämän epävarman tilanteen takia Wismar ei osallistunut Mecklenburgin valtiopäiville ennen kuin vuonna 1897. Wismarilla on edelleen joitain jäänteitä vanhasta vapaudestaan, kuten lupa liehuttaa omaa lippua.


title: Wismar

text: Keskellä vanhaa kaupunkia sijaitsee valtava tori. Noin 10 000 neliömetrin laajuinen tori on Saksan suurin ja sen reunoilla on tyylikkäitä rakennuksia tyyliltään 1300-luvun Pohjois-Saksan gotiikasta 1800-luvun uusromaanisiin. Torin keskipiste on "Wasserkunst", koristeellinen takorautainen kaivo, joka tuotiin Hollannista vuonna 1602. Aukion pohjoislaidalla on uusklassinen kaupungintalo. Toinen huomattava rakennus torilla on vanha gotiikkaa edustava varastotalo "Alter Schwede" (Vanha ruotsalainen).


title: Wismar

text: Mariankirkon ("Marienkirche") 80 metriä korkea torni on ainoa jäänne 1200-luvulla rakennetusta alkuperäisestä tiiligotiikkarakennuksesta. Se kärsi pahasti toisessa maailmansodassa ja Saksan demokraattisen tasavallan hallitus tuhosi sen lopullisesti 1960-luvulla.


title: Wismar

text: Nikolainkirkkoa ("Nikolaikirche"), 1381–1460, korkeine holvauksine pidetään Mariankirkon kanssa hyvänä esimerkkinä siitä, miten Lyypekin suurempi Pyhän Marian kirkko on vaikuttanut pohjoisten maakuntien kirkkorakennuksiin.


title: Wismar

text: Ristinmuotoinen Pyhän Yrjänän kirkko ("Georgenkirche") on 1200-luvun ensimmäiseltä puoliskolta ja se tuhoutui täysin toisessa maailmansodassa. Kirkko uudelleenrakennettiin 1990-luvulla.


title: Peter Grimes

text: Peter Grimes on brittiläisen säveltäjän Benjamin Brittenin säveltämä kolminäytöksinen ooppera. Sen libreton on kirjoittanut Montagu Slater ja se pohjautuu George Crabben runoon "The Borough". Kantaesityksensä se sai Lontoossa 7. kesäkuuta 1945. Kapellimestarina toimi tuolloin Reginald Goodall, ja nimiroolin tulkitsi Peter Pears.


title: Peter Grimes

text: "Peter Grimes" kertoo yhteisöstä syrjäytyneestä kalastajasta, jota syytetään oppipojan kuolemasta. Uudenkin oppipojan kuollessa Peter Grimes ajautuu epätoivoiseen ratkaisuun. Peter Grimes merkitsi Brittenille läpimurtoa. Vahva tarina ja merellisiä tunnelmia henkivä musiikki nostivat oopperan sekä kriitikoiden että yleisön suosioon, ja se kuuluu edelleen oopperatalojen kantaohjelmistoon.


title: Peter Grimes

text: Suomessa teos nähtiin ensimmäisen kerran jo neljä vuotta kantaesityksen jälkeen, kun Suomalainen Ooppera esitti sitä 17.3.1949 lähtien. Ensimmäinen suomalainen Peter Grimes oli Alfons Almi.


title: Mecklenburginlahti

text: Mecklenburginlahti (, ) on lahti Itämeren lounaisosassa. Lahti on osa Belttienmerta. Se sijaitsee Saksan ja Tanskan saarien Lollandin, Falsterin ja Mønin välissä.


title: Mecklenburginlahti

text: Luoteessa Mecklenburginlahti yhdistyy Kielinlahteen Fehmarnin Beltin ja Ferhmarninsalmen kautta. Wismarin- ja Lyypekinlahdet ovat Mecklenburginlahden osia.


title: Mecklenburginlahti

text: Lyypekki, Travemünde, Rostock ja Wismar ovat merkittävimmät satamakaupungit lahden rannalla.


title: Jonny Moseley

text: Jonny Moseley (s. 27. elokuuta 1975, San Juan, Puerto Rico) on syntyjään puertoricolainen, mutta Yhdysvaltoja edustanut entinen kumparelaskija.


title: Jonny Moseley

text: Moseley voitti kumparelaskun olympiakultaa Naganon olympialaisissa 1998, ennen Janne Lahtelaa ja Sami Mustosta. Vuoden 2002 olympialaisissa hän sijoittui neljänneksi.


title: Mooses ja Aaron

text: Mooses ja Aaron () on Arnold Schönbergin säveltämä keskeneräiseksi jäänyt kaksinäytöksinen ooppera, jota pidetään yhtenä 1900-luvun musiikin keskeisistä oopperateoksista. Teoksen libretto on säveltäjän kirjoittama ja se perustuu Toiseen Mooseksen kirjaan. Teoksen kolmatta näytöstä, johon on olemassa libretto, ei koskaan sävelletty. Oopperassa käytetään säveltäjän kehittämää kaksitoistasäveljärjestelmää. Ooppera edustaa Schönbergin hienointa yritystä yhdistää filosofisia ajatuksia musiikkiin. Teoksen syntyyn vaikutti myös juutalaisen, joskin protestantiksi kääntyneen, Schönbergin kokema antisemitismi. Pian teoksen säveltämisen jälkeen Schönberg palasikin juutalaisuuteen.


title: Mooses ja Aaron

text: Teos jäi säveltäjältä keskeneräiseksi ja sitä ei esitetty ennen hänen kuolemaansa. Kaksi ensimmäistä näytöstä esitettiin konserttimuodossa Hampurissa 12. maaliskuuta 1954. Ensimmäinen näyttämöesitys oli Zürichin Stadttheaterissa 12. maaliskuuta 1957. Vuonna 1973 Jean-Marie Straub ja Danièle Huillet tekivät oopperasta elokuvaversion.


title: Porgy ja Bess

text: Porgy ja Bess () on yhdysvaltalaisen George Gershwinin säveltämä kolminäytöksinen ooppera. Sen libreton on kirjoittanut Du Bose Heyward oman romaaninsa "Porgy" ja samannimisen näytelmänsä pohjalta. Ooppera sai ensi-iltansa 10. lokakuuta 1935 New Yorkissa. Kriitikot arvostelivat sitä liian musikaalimaiseksi, ja vaikka yleisö pitikin yksittäisistä numeroista, teos poistui pian ohjelmistosta. Suurempaan suosioon "Porgy ja Bess" nousi vasta Gershwinin kuoleman jälkeen.


title: Porgy ja Bess

text: Oopperassa Gershwin pyrkii yhdistelemään perinteistä eurooppalaista orkesterimusiikkia amerikkalaiseen jazz- ja kansanmusiikkiin.


title: Porgy ja Bess

text: Oopperan tunnetuin sävelmä lienee ”Summertime”, jonka musta äiti laulaa alussa kehtolauluna lapselleen. Tapahtumien näyttämönä toimii Charlestonin Catfish Row.


title: Porgy ja Bess

text: Tarinan pahan miehen, kokaiinikauppias Sportin’ Lifen roolihahmo kirjoitettiin alun perin laulaja Cab Callowayn persoonallisuutta mallina käyttäen, joskaan hän ei tätä roolia esittänyt.


title: Porgy ja Bess

text: Oopperan omintakeinen erityispiirre oli se, että se oli kirjoitettu ja sovitettu mustia esittäjiä ajatellen, koska tapahtumat sijoittuvat Charlestonin mustien slummikortteliin. Jopa poliisit, joita tarinassa vilahtaa pariin otteeseen, ovat mustia.


title: Teepallo

text: Teepallo on teen valmistuksessa käytetty keittiöväline. Tavallisesti teepallo on pallon tai kananmunan muotoinen, joko rei'itetystä metallista tai metalliverkosta valmistettu astia, joka aukeaa keskeltä kahdeksi osaksi.


title: Teepallo

text: Avattuun teepalloon laitetaan teenlehtiä, jonka jälkeen astia suljetaan ja asetetaan astiaan, jossa teen valmistus tapahtuu. Astiaan kaadetaan teelaadulle sopivan asteista kuumaa vettä tai teepallo upotetaan veteen. Teetä haudutetaan muutama minuutti teelaadusta sekä omista mieltymyksistä riippuen.


title: Subaru Justy

text: Subary Justy on Subarun vuosina 1984–1995 valmistama pieni automalli, jossa oli 1,0- tai 1,2-litrainen kolmisylinterinen bensiinimoottori. Sitä valmistettiin sekä etuvetoisena että nelivetoisena. Saatavilla oli myös katalysaattorimalli ja automaattivaihteisto.


title: Subaru Justy

text: Uudemmissa malleissa on yleensä viisi ovea, mutta vanhemmat ovat yleensä kolmiovisia. Justy on suosittu auto Suomen autosuunnistuksessa neliveto-ominaisuutensa ja pienen kokonsa ansiosta.


title: Subaru Justy

text: Vuonna 1991 Subaru valmisti myös Keke Rosberg[Keke Design -Justya 150 kappaletta. Niissä oli erikoisvarusteina muun muassa kattoluukku ja nahkainen ohjauspyörä. Ulkoapäin autot olivat kolmiovisia ja niitä kiersi keltainen tarra, lisäksi autossa oli alkuperäisenä alumiinivanteet. Perässä oli Keke- design tarra ja valmistenumero.


title: Subaru Justy

text: Vuodesta 1995 Suzuki on valmistanut Subaru Justy-malleja, jotka ovat olleet nelivetoisia versioita Suzuki Ignis- ja Swift-malleista. Vuosimallin 2008 Justy on etuvetoinen ja perustuu Daihatsu Sirioniin.


title: Subaru Justy

text: Suomen markkinoille Subaru Justy tuli loppuvuodesta 1987 ensimmäisenä nelivetoisena pikkuautona. Siinä oli 1,2 litran kolmisylinterinen moottori ja korivaihtoehtoina 3- ja 5-oviset mallit. Alkuvuodesta 1989 siitä tuotiin Suomeen moottoria lukuun ottamatta täysin uudistettu malli 16 cm pidemmällä korilla. Sitä sai myös variaattorityyppisellä portaattomalla automaattivaihteistolla varustettuna.


title: Askewin koodeksi

text: Askewin koodeksi () on koptinkielinen gnostilaisia kirjoituksia sisältänyt pergamenttikirja eli koodeksi, jonka British Museum osti tohtori Askewilta vuonna 1785. Kirjan varhaisempaa historiaa ei juurikaan tunneta. Museon virkailijan, koptin asiantuntija C. G. Woiden mukaan A. Askew osti kirjan antikvariaatista Lontoossa kymmenellä punnalla noin vuonna 1773. Koodeksin tunnetuin kirjoitus on "Pistis Sofia".


title: Askewin koodeksi

text: Koodeksi on museon katalogissa numerolla "MS. Add. 5114". Koodeksi on sidottu nykyaikaisiin kansiin, joissa on otsikko "Piste Sophia Coptice". Sen alkuperäiset lehdet ovat pergamenttia, ja siihen kuuluu 178 lehteä eli 356 sivua. Teksti on kirjoitettu kahteen sarakkeeseen. Kirjoitus on kahden eri kirjurin käsialaa. Kirjoitukset ovat koptinkielisiä käännöksiä kreikankielisistä alkuteksteistä, ja ne ovat peräisin noin vuodelta 300.


title: Askewin koodeksi

text: Koodeksi koostuu neljästä osasta. Ensimmäisellä ei ole otsikkoa. Toisen otsikko on ""Pistis Sofian" toinen kirja (tai osa)". Tätä seuraa kirjoitusta alaotsikolla "Osa Vapahtajan kirjoista". Kolmas osa on katkelmallinen ja koostuu eri tekstien osista. Siihen kuuluu lyhyt katkelma "Sanomattomasta gnosiksesta" sekä jälleen kirjoitusta alaotsikolla "Osa Vapahtajan kirjoista". Neljännellä osalla ei ole ylä- eikä alaotsikkoa.


title: Askewin koodeksi

text: Nag Hammadin kirjaston löytymiseen saakka Askewin koodeksi oli yhdessä Brucen koodeksin ja Berliinin koodeksin kanssa käytännössä ainoa lähde varhaiskristillisinä vuosisatoina muuten tuhottuihin gnostilaisiin kirjoituksiin.


title: Michael Bond

text: Thomas Michael Bond, OBE, (13. tammikuuta 1926 Newbury, Berkshire, Iso-Britannia – 27. kesäkuuta 2017) oli brittiläinen lastenkirjailija, mutta hän kirjoitti myös rikosromaaneja. Bond tunnetaan parhaiten Karhuherra Paddingtonin ja marsu Olga da Polgan luojana.


title: Michael Bond

text: Hän kävi koulunsa Presentation Collegessa Readingissä. Toisen maailmansodan aikana hän palveli sekä Royal Air Forcessa että Middlesexin rykmentissä.


title: Michael Bond

text: Bondin kirjailijanura alkoi vuonna 1945 ja hänen ensimmäinen novellinsa julkaistiin "London Opinion" -lehdessä. Bond ei aluksi ajatellut ryhtyvänsä lastenkirjailijaksi, mutta monien novellien ja radiokuunnelmien jälkeen hänen agenttinsa ehdotti lastenohjelmien kirjoittamista televisioon. Vuonna 1958 Bond loi Karhuherra Paddingtonin ja ensimmäinen Paddington-aiheinen kirja, nimeltään "Bear Called Paddington" (Karhu nimeltään Paddington), ilmestyi samana vuonna. Samaan aikaan hän työskenteli BBC:n kameramiehenä. Ensimmäinen kirja oli menestys ja hän ryhtyi täyspäiväiseksi kirjailijaksi vuonna 1967.


title: Michael Bond

text: Vuonna 1997 Bond sai Brittiläisen imperiumin upseerin arvonimen kirjailijantyöstään.


title: Michael Bond

text: Paddington-kirjoja on käännetty yli 40 kielelle ja myyty yhteensä yli 35 miljoonaa (2017). Bond jatkoi kirjoittamista kuolemaansa saakka. Viimeinen kirja, "Paddington's Finest Hour" (Paddingtonin hienoin hetki) julkaistiin huhtikuussa 2017.


title: Michael Bond

text: Bond oli naimisissa Sue Bondin kanssa ja heillä on kaksi lasta ja neljä lastenlasta. Bond asui Lontoossa, lähellä Paddingtonin asemaa.


title: Venus ja Adonis

text: Venus ja Adonis on englantilaisen barokkisäveltäjän John Blow'n kolminäytöksinen ooppera noin vuodelta 1683. Se sävellettiin kuningas Kaarle II:n hoville. Sitä pidetään vanhimpana tunnettuna englanninkielisenä oopperana. Libreton kirjoittajaa ei tunneta, mutta se perustuu klassiseen tarinaan Venuksesta ja Adoniksesta.


title: Satakieli (ooppera)

text: Satakieli (; ) on Igor Stravinskyn varhaiskauden aikana säveltämä kolminäytöksinen ooppera. Sen libretto perustuu Hans Christian Andersenin satuun ja on säveltäjän ja Stepan Mitussovin kirjoittama. Stravinsky aloitti oopperan säveltämisen vuonna 1908, mutta se jäi sivuun useiksi vuosiksi ja valmistui lopulta vasta vuonna 1914. Oopperan ensi-ilta oli "Théâtre National de l'Opérassa" Pariisissa 26. toukokuuta 1914.


title: The Masterplan (kappale)

text: The Masterplan on brittiläisen rockyhtye Oasiken kappale, jonka on kirjoittanut Noel Gallagher. Se julkaistiin yhtyeen ”Wonderwall”-singlen B-puolena ja vuonna 1998 ilmestyneellä B-puolien kokoelmalla "The Masterplan". Kappale on myös yhtyeen kokoelmalevyllä "Stop the Clocks" (2006).


title: The Masterplan (kappale)

text: Kappaleen laulaa Noel Gallagher, joka ei yleensä laula yhtyeen kappaleilla. Se on yksi Noel Gallagherin suosikkikappaleista Oasikselta. Noel Gallagher on maininnut moneen otteeseen, että olisi kelpuuttanut kappaleen jollekin yhtyeen albumeista.


title: Hans Tyderle

text: Johannes ”Hans” Tyderle (s. 15. joulukuuta 1926 Svitavy, Tšekki) on saksalainen piirtäjä ja maalari. Vuosikymmeniä hän keskittyi enkaustiikkaan eli vahamaalaukseen. Hän on tehnyt sekä ekspressionismiin että abstraktiseen taiteeseen kuluvia teoksia. Teemoina hänen tauluissaan on muotokuvat, asetelmat, uskonnolliset aiheet ja erotiikka, harvemmin maisemat.


title: Hans Tyderle

text: Hän signeeraa taulunsa lyhenteellä ”Ha Ty”.


title: Armide (Lullyn ooppera)

text: Armide on ranskalaisen Jean-Baptiste Lullyn säveltämä ooppera. Sen libreton on kirjoittanut Philippe Quinault ja se perustuu Torquato Tasson runoteokseen "La Gerusalemme liberata" (). Teos edustaa Lullyn ja Quinault'n luomaa ranskalaista oopperatyyliä, "tragédie en musiquea". Ensiesityksensä teos sai Pariisissa 15. helmikuuta 1686.


title: Armide

text: Armide-nimisiä oopperateoksia on sävelletty yli 50. Näistä tunnetuimpia ovat:Näiden oopperoiden kanssa samaan Torquato Tasson runoon "Gerusalemme liberata" (, 1580) perustuu myös Georg Friedrich Händelin ooppera "Rinaldo" (1711).


title: Sadiq al-Mahdi

text: Sadiq al-Mahdi (s. 1936) on sudanilainen uskonnollinen johtaja ja poliitikko. Hän johtaa Sudanin Hizb al-Umma -puoluetta ja on Ansar-suufilahkon imaami. Hän on Sudania 1883–1898 hallinneen mahdiksi itsensä nimittäneen Muhammad ibn Abdallan seuraaja.


title: Sadiq al-Mahdi

text: Al-Mahdi on toiminut Sudanin pääministerinä kahdesti: ensimmäistä kertaa 1966–1967 ja myöhemmin vuodesta 1986 alkaen. Hänen ensimmäinen hallituksensa oli Umma-puolueen ja Hassan al-Turabin puolueen ja pienempien puolueiden yhteishallitus.


title: Sadiq al-Mahdi

text: Al-Mahdi nousi valtaan 1986 maan ensimmäisissä vaaleissa 17 vuoteen. Hänen valtakautensa aikana maan talous ja sisällissota vain pahenivat. Kuusi vuotta kestänyt sisällissota, jonka hallituksen joukot olivat häviämässä, oli jo johtanut 250 000 nälänhädän uhriin. Viimeisinä viikkoina Khartoumin asukkaat olivat protestoineet kaduilla talousvaikeuksia ja vaatineet entisen presidentin paluuta. Kesäkuussa 1989 al-Mahdi pidätytti 14 upseeria ja 50 siviiliä vallankaappauksen suunnittelusta ja yrityksestä nostaa entinen presidentti Gaafar al-Nimeiry maanpaosta takaisin valtaan.


title: Sadiq al-Mahdi

text: 30. kesäkuuta 1989 vallan kaappasi prikaatikenraali Omar al-Bashirin johtama sotilaiden ryhmä, nimeltään Kansallisen pelastuksen vallankumouksen neuvosto ja Bashir otti hoitaakseen valtionpäämiehen, pääministerin, puolustusministerin ja asevoimien komentajan tehtävät.


title: Sadiq al-Mahdi

text: Al-Mahdi on näyttelijä Alexander Siddigin (Dr. Julian Bashir Star Trek: Deep Space Ninessa) setä. Hän on julkaissut useita poliittisia kirjoja.


title: Sa’id ibn Taimur

text: Sa’id ibn Taimur (13. elokuuta 1910 – 19. lokakuuta 1972) oli Omanin sulttaani vuosina 1932–1970.


title: Sa’id ibn Taimur

text: Sa’id ibn Taimuria edelsi hänen isänsä Taimur ibn Faisal.


title: Sa’id ibn Taimur

text: Kautensa alkuvuosikymmeninä Sa’id ibn paljolti Taimur sulki maan rajat ja pakotti tällä riitaiset heimot kohti yhtenäisyyttä hajanaisen kauden jälkeen. Yhtenäisyyttä syntyi, mutta maa taantui ympäröivän maailman kehityksestä. Sa’id ibn Taimuria sai kautensa aikana maansa sisäistä poliittista vastustusta muun muassa imaamilta, maan uskonnolliselta johtajalta, joka kapinoi Nizwasta käsin. Kiistaan sekaantui ulkomaitakin, mutta Taimur pysyi vallassa vuoteen 1970.


title: Sa’id ibn Taimur

text: Sulttaania vastaan kapinoitiin jälleen vuonna 1965, ja 1966 hän joutui salamurhayrityksen kohteeksi. Vuonna 1970 maassa toteutettiin onnistuneesti vallankaappaus, jolla valtaan nostettiin sulttaanin poika Qabus ibn Sa’id Al Sa’id.


title: Sa’id ibn Taimur

text: Sa’id ibn Taimur ajettiin vallankaappauksen jälkeen maanpakoon. Hän asui elämänsä viimeiset vuodet Lontoon Dorchester-hotellissa. Kuoltuaan 1972 Sa’id ibn Taimur haudattiin Englantiin.


title: Mel Judah

text: Mel Judah (s. 8. lokakuuta 1947, Kalkutta, Intia) on australialainen pokeriammattilainen, joka on voittanut kaksi World Series of Poker (WSOP) -turnausta ja yhden World Poker Tour -turnauksen. Hänen lempinimensä on "The Silver Fox" (hopeakettu).


title: Mel Judah

text: Judah oppi pokerin 14-vuotiaana katselemalla isäänsä pelaamassa ostopokeria. Judah syntyi Intiassa, mutta jonkin aikaa Australiassa asuttuaan muutti Lontooseen. Ennen pokeriuraansa hän työskenteli Vidal Sassoon -hiusmuotoilijana.


title: Mel Judah

text: Judah on voittanut urallaan kaksi WSOP-ranneketta ja oli WSOP:n pääturnauksessa kolmas vuonna 1997, jolloin Stu Ungar voitti. Rahallisesti suurimman turnausvoittonsa (579 375 dollaria) Judah otti WPT:n toisella kaudella, jolloin hän oli ykkönen Legends of Poker -turnauksessa. Joulukuussa 2006 hän oli Sky Sportsin televisioiman Poker Million V -turnauksen finaalipöydän neljäs.


title: Mel Judah

text: Syyskuussa 2007 Judahin pokeriuran turnausansiot ylittivät 3,0 miljoonaa dollaria


title: Taimur ibn Faisal

text: Taimur ibn Faisal (1886–1965) oli Omanin sulttaani vuosina 1913–1932.


title: Taimur ibn Faisal

text: Taimur ibn Faisal seurasi isäänsä Faisal ibn Turkia lokakuussa 1913. Hän luopui kruunustaan vuonna 1932 poikansa Sa’id ibn Taimurin hyväksi.


title: Taimur ibn Faisal

text: Valtansa jälkeen Taimur asui ulkomailla, pääosin Intiassa. Hän kuolikin siellä, Bombayssa, vuonna 1965. Taimur oli naimisissa kuudesti, ja hänellä oli viisi lasta.